
-  et  tegn  på  ædelhed 
og*  styrke 


af   Præsident   David   0.   McKay 


Der  er  et  budskab,  som  jeg  gerne  vil  indprente,  og  en 
appel  som  jeg  gerne  vil  rette  til  Kirkens  ledere  og  andre 
medlemmer.  Det,  jeg  tænker  på,  er  nødvendigheden  af 
mere  ærbødighed  i  vore  kirker,  og  bedre  orden  og  disci- 
plin i  vore  klasser,  ved  kvorummøderne  og  i  hjælpeorga- 
nisationerne. 

Jo  mere  vi  prøver  på  at  dyrke  de  samme  egenskaber  som 
Frelseren,  jo  stærkere  bliver  vi  i  karakter  og  i  åndelighed. 
Vi  burde  leve  således,  at  vi  kan  være  modtagelige  for  den 
Helligånds  inspiration   og  vejledning. 

Jeg  ved  ikke,  hvem  det  var  der  skrev,  at  hele  formålet 
med  livet  kan  sammenfattes  i  følgende:  »At  undertrykke 
materien,  så  vi  kan  realisere  idealet«.  Da  jeg  læste  det  før- 
ste gang,  syntes  jeg,  at  jeg  kunne  omskrive  det  og  sige: 
Hele  formålet  med  livet  er  at  bringe  de  dyriske  lidenska- 
ber, tilbøjeligheder  og  tendenser  til  underkastelse,  så  vi 
virkelig  kan  have  Guds  Hellige  Ånds  stadige  ledsagelse. 

Et  af  livets  hovedformål  er  at  overvinde  onde  tilbøjelig- 
heder, at  styre  vor  appetit,  at  kontrollere  vore  lidenska- 
ber —  vrede,  had,  jalousi,  umoral.  Vi  må  overvinde  dem, 
besejre  dem,  for  Gud  har  sagt:  »Min  ånd  vil  ikke  dvæle  i 
urene  tabernakler,  heller  ikke  vil  den  for  evigt  trættes  med 
menneskene.«   (Se  1.  Moseb.  6:3;  Lære  og  Pagter  1:33). 

Selvkontrol  er  grundlaget  for  ærbødighed 

Princippet  selvkontrol  er  baggrunden  for  ærbødighed  og 
god  orden  i  klasserne.  Jeg  ved  ikke,  hvordan  jeg  skal  de- 
finere ærbødighed,  men  jeg  ved,  hvordan  jeg  skal  klassi- 
ficere den  eller  anbringe  den  som  et  ædelt  formål,  ja,  som 
et  af  kendetegnene  på  Guddommen. 

Kærlighed  er  den  menneskelige  sjæls  mest  guddommelige 
egenskab.  Jeg  er  ikke  så  sikker  på,  om  ikke  sympati  kom- 
mer næst  efter  den  —  sympati  for  de  hjemsøgte,  for  vore 
brødre  og  søstre,  for  lidende  dyr.  Den  er  en  guddomme- 
lig dyd! 

Mildhed  er  også  en  ædel  dyd.  Den  første  sætning  i  det, 
som  nu  er  kendt  som  Kærlighedssalmen,  lyder  således: 
»Kærligheden  er  langmodig,  kærligheden  er  mild  .  .  .«  (1. 
Kor.  13:4). 

I  mit  sind  er  jeg  imidlertid  tilbøjelig  til  at  sætte  ærbø- 
dighed næst  efter  kærlighed.  Jesus  omtalte  den  første 
gang  i  Fadervor.  ».  .  .  Vor  Fader,  du  som  er  i  himlen,  hel- 
liget vorde  dit  navn  .  .  .«  (Luk.  11:2).  Helliget  —  at  gøre 
helligt  —  at  holde  ærbødigt. 

Da  Jesus  rensede  templet,  var  Han  fuld  af  ærbødig  vrede, 
fordi  menneskene  vanhelligede  Hans  Faders  hus,  ved  at 
sælge  duer  og  lam,  der  skulle  ofres.  Vekselerere  var  der 
for  at  gøre  det  bekvemt  for  dem,  som  kom  fra  andre  lande, 


så  de  med  lokale  penge  kunne  give  deres  tempelbidrag.  Til- 
syneladende var  de  i  deres  egne  øjne  retfærdiggjort,  men 
de  udførte  disse  ting  i  Guds  Hus.  Vi  får  at  vide,  at  Han 
væltede  vekselerernes  borde  og  sagde  til  duesælgerne: 
»...  Tag  dette  bort  herfra;  gør  ikke  min  Faders  hus  til 
en  kræmmerbod!«   (Johs.  2:16).  Ruskin  skrev: 

Ærbødighed  er  den  ædleste  tilstand,  hvori  et  menneske 
kan  leve  i  verden.  Ærbødighed  er  et  af  tegnene  på  styrke, 
uærbødighed  et  af  de  sikreste  tegn  på  svaghed.  Intet  men- 
neske, som  spotter  hellige  ting,  vil  nå  højt.  De  fine  egen- 
skaber i  livet  må  man  have  ærbødighed  for,  ellers  vil  man 
forsværge  dem  på  prøvens  dag. 

Charles  Jefferson,  forfatteren  til  »The  Character  of  Je- 
sus«, skriver: 

Mennesker  i  mange  kredse  er  dygtige,  interessante,  bril- 
lante, men  de  mangler  en  af  de  tre  dimensioner  i  livet.  De 
har  ingen  horisont  opad.  Deres  konversation  stråler,  men 
den. er  frivol  og  ofte  respektløs.  Deres  tale  er  vittig,  men 
viddet  er  ofte  på  bekostning  af  høje  og  hellige  ting. 

Man  kan  kende  en  virkelig  vittig  sjæl  på  de  ting,  som 
han  behandler  som  en  bagatel.  De  bedste  humoristiske 
skribenter  undgår  at  gøre  nar  af  religionen  eller  af  hellige 
ting.  Jefferson  fortsætter: 

Man  finder  denne  mangel  på  ærbødighed  endda  i  kir- 
ken. I  ethvert  samfund  findes  der  folk,  som  behandler 
Guds  Hus  som  de  behandler  en  sporvogn,  de  kommer  og 
går  som  det  passer  dem.  Selv  vanemæssige  kirkegængere 
forbavser  og  chokerer  én  ofte  ved  deres  uærbødige  opfør- 
sel i  Guds  Hus.  Disse  mennesker  er  ikke  uvidende  eller 
barbariske,  de  er  simpelthen  uudviklede  i  den  dyd,  der 
hedder  ærbødighed. 

Orden  vigtig  i  klasserne 

Vore  klasseværelser  er  sommetider  steder  med  voldsom 
larm.  Det  er  her,  vi  har  brug  for  gode  lærere.  En  lærer, 
som  kan  fremsætte  en  lektie  på  en  interessant  måde,  vil 
have  god  orden,  og  hvis  han  eller  hun  finder  elever,  som 
er  oprørske,  smider  papir  omkring,  er  uopmærksomme, 
skubber  eller  sparker  hinanden,  så  kan  han  eller  hun 
vide,  at  lektien  ikke  bliver  fremført  på  den  rigtige  måde. 
Måske  var  den  ikke  engang  forberedt  på  rette  måde. 

En  af  vore  mødre  gik  fornylig  hen  til  en  søndagsskole- 
klasse for  at  prøve  at  finde  ud  af,  hvorfor  hendes  søn  var 
ved  at  miste  interessen.  Der  var  så  megen  larm,  så  megen 
forvirring,  så  megen  støj,  at  hun  følte  sig  syg  om  hjertet, 
og  da  hun  rejste  sig  for  at  gå,  sagde  hun  til  lærerinden: 
»Jeg  troede,  at  dette  var  en  søndagsskoleklasse  og  ikke  en 
galeanstalt!« 

Selvkontrol,  selvbeherskelse,  er  et  af  de  grundlæggende 

formål  med  livet.  Man  ser  eksempel  på  det  i  Mesterens  liv 
på  Fristelsens  Bjerg,  da  Han  modstod  Fristeren.  Der  er 
en  lektie  for  livet  for  os  alle  i  den  fristelse,  som  Han  mod- 
stod. Satan  frister  os  hånende,  og  med  mindre  vi  står  imod 
og  har  et  højere  mål  for  øje  end  blot  at  hengive  os  til 
eller  tilfredsstilles  af  det  fysiske,  vil  vi  blive  svage,  og 
Fristeren  vil  vinde  i  styrke. 
Selvkontrol  begynder  i  hjemmet 

Lektien  om  selvkontrol  bør  begynde  i  barndommen  i 
hjemmet.  Små  børn  bør  have  en  følelse  af  frihed  til  at 
gøre  som  de  ønsker,  indtil  et  vist  punkt.  Ud  over  dette 
punkt  kan  de  ikke  gå,  og  det  er  når  denne  frihed  kollide- 
rer med  et  andet  familiemedlems  rettigheder,  bekvemme- 
lighed eller  behagelighed. 

Jeg  har  før  henvist  til  en  oplevelse  i  en  zoologisk  have. 
Den  er  ganske  enkel,  og  nogle  vil  måske  synes,  at  vi  ikke 
bør  gå  til  aberne  for  at  belæres.  Jeg  tror,  de  kan  lære  os 
noget.  Søster  McKay  og  jeg  stod  en  dag  og  så  på  en  abe- 
moder med  en  nyfødt  unge.  Hun  passede  på  den,  hendes 
hurtige  øje  iagttog  de  andre  aber  i  buret;  men  hendes  lille 
unge  fik  lov  til  at  gøre,  som  den  havde  lyst  til,  hoppede 
rundt,  svag  i  sin  spæde  alder,  holdt  fast  i  stængerne,  be- 
gyndte at  klatre,  etc.  Men  når  den  kom  til  et  bestemt  sted, 
rakte  moderen  op  efter  den  og  bragte  den  tilbage.  Når 
den  kom  til  et  farligt  sted,  passede  moderen  instinktivt 
på  den,  og  sagde:  »Tilbage  denne  vej«,  og  så  var  ungen 
fri  igen,  men  kun  indenfor  bestemte  grænser. 

Jeg  sagde  til  søster  McKay:  »Det  er  en  lektie  for,  hvor- 
dan man  skal  vejlede  børn«. 

I  klassen  skal  børnene  belæres,  have  frihed  til  at  disku- 
tere, frihed  til  at  tale,  frihed  til  at  deltage  i  klassearbejdet, 
men  intet  medlem  af  klassen  har  ret  til  at  forstyrre  en  an- 
den elev  ved  at  støde  til  ham  eller  komme  med  spottende 
eller  frivole  bemærkninger.  Jeg  mener,  at  i  denne  Kirke, 
i  præstedømmets  kvorummer  og  klasser  og  i  hjælpeorga- 
nisationerne bør  lærere  og  ledere  ikke  tillade  det.  Uorden 
skader  det  barn,  som  er  skyld  i  den.  Han  bør  lære,  at  når 
han  er  sammen  med  andre,  er  der  visse  ting,  som  han 
ikke  kan  gøre  ustraffet.  Han  kan  ikke  overtræde  sine  kam- 
meraters rettigheder. 


Lad  børnene  lære  denne  lektie,  medens  de  er  små,  fordi 
de,  hvis  de  går  ud  i  samfundet  og  prøver  at  overtræde 
loven,  så  vil  føle,  at  noget  holder  dem  tilbage,  og  vil 
undgå  straf. 

God  orden  udvikler  selvkontrol 

God  orden  i  klassen  er  væsentlig  for  at  indpode  princip- 
pet selvkontrol  i  de  unge  mænds  og  unge  kvinders  hjerte  og 
liv.  De  vil  gerne  tale  og  de  vil  gerne  hviske,  men  de  kan 
ikke  gøre  det,  fordi  det  vil  forstyrre  de  andre.  Lær  selv- 
beherskelsens kunst! 

Ærbødighed  skal  især  give  sig  tilkende  ved  nadvermødet, 
i  kvorummøder,  i  søndagsskolen,  i  G.U.F.,  i  Primary,  ja, 
og  i  Hjælpeforeningen.  Vor  Kirke  er  en  missionærkirke. 
Folk  kommer  til  vore  kirker  for  at  få  lys  og  kundskab, 
for  at  få  belæring;  og  de  har  ret  til  at  finde  det,  når  de 
kommer.  Uorden  og  uærbødighed  burde  ikke  kollidere 
med  denne  ret. 

Jeg  bønfalder  stavspræsidenter,  biskopper  og  hjælpe- 
organisationernes ledere  om  at  udvikle  den  kristuslignende 
egenskab  ærbødighed  i  vore  kirker  og  en  bedre  disciplin 
i  vore  klasser,  og  jeg  tror,  I  kan  være  de  ledende  i  denne 
retning. 

Der  er  sagt:  »Thi  hvor  to  eller  tre  er  forsamlede  om  mit 
navn,  dér  er  jeg  midt  iblandt  dem.«  (Matt.  18:20).  Og  jeg 
siger  jer,  at  når  Han  er  tilstede,  skulle  vi  være  ærbødige. 

En  eller  anden  har  sagt,  at  hvis  Shakespeare  ville  komme 
ind  i  en  af  vore  kirker,  burde  vi  alle  rejse  os  for  at  byde 
ham  velkommen,  men  hvis  Kristus  kom,  skulle  vi  falde  på 
vore  knæ  og  tilbede  Ham. 

Gud  velsigne  vore  ledere,  som  vejleder  de  unge,  til  at 
forøge  deres  indflydelse  på  dem,  de  arbejder  iblandt.  Her- 
ren hjælpe  os  alle  til  at  helliggøre  vore  kirker,  at  de  virke- 
lig må  være  hellige  steder,  hvor  vi  mødes  for  at  dyrke  Gud! 

Ophøjelse  afhængig  af  lydighed 


Uddrag  af  »Man  —  His  Origin  and  Destiny«  af 
Joseph  Fielding  Smith 


Ophøjelse  til  det  celestiale  rige  er  en  så  stor  ting,  at  Fa- 
deren er  fuldstændig  retfærdiggjort  ved  at  gøre  den  afhæn- 
gig af  streng  lydighed  mod  alle  Hans  bud.  Det  celestiale 
rige  er  et  fuldkommenhedens  rige.  Alle,  som  kommer  der- 
ind, må  være  grundigt  prøvet  og  blive  fuldkomne  for  at 
arve  det. 

Herren  har  sagt,  at  gennem  deres  lydighed  vil  de,  som 
kommer  derind,  være  helliggjort  for  al  uretfærdighed.  En- 
hver lov,  som  styrer  det,  må  adlydes.  Der  kan  ikke  være 
nogen  opposition  mod  guddommelig  lov,  heller  ikke  kan 
nogen,  der  modtager  denne  belønning,  have  noget  ønske 
om  at  forandre  eller  være  uenig  i  noget,  der  foregår  der, 
for  disse  love  er  fuldkomne.  Et  menneske  kunne  lige  så 
godt  i  den  dødelige  verden  sætte  sig  op  imod  tyngdeloven 
eller  en  anden  af  de  fastsatte  naturlove,  som  sætte  sig  imod 
det  celestiale  riges  love.  De  er  blevet  prøvet  og  bevist  og  er 
evige.  Da  dette  er  en  kendsgerning,  kan  der  ikke  være 
andet  end  fred  og  glæde  i  dette  rige. 


Ophøjede  væsener  vil,  fordi  de  har  prøvet  sig  selv  ved 
lydighed  mod  »hvert  ord,  der  udgår  af  Guds  mund«,  blive 
fuldkomne  og  være  ligesom  Han,  og  som  arvinger  vil  de 
selv  blive  guder. 

Menneskehedens  historie  har  ganske  klart  åbenbaret,  at 
lige  fra  begyndelsen  har  menneskene  været  oprørske,  med 
få  undtagelser,  har  været  ulydige  mod  de  Guds  love,  som 
ville  føre  dem  til  fuldkommenhed.  Frelserens  ord  i  Bjerg- 
prædikenen er  betydningsfulde,  men  de  er  blevet  ignore- 
ret og  i  mange  tilfælde  misforstået. 

Vi  forstår  godt,  at  det  dødelige  menneske  ikke  kan  være 
fuldkomment,  men  det  udødelige  menneske  kan.  At  nå 
denne  tilstand  vil  tage  tid,  og  vi  har  evigheden  til  det,  for 
vi  er  bestemt  til  at  leve  evigt.  I  de  åbenbaringer,  som  Kir- 
ken har  fået  i  denne  sidste  uddeling,  er  denne  sag,  der 
ligger  ud  i  fremtiden,  gjort  ganske  klar. 

(Fra  Church  News  5.  marts  1966). 

Kære  brødre  og  søstre! 

Må  jeg  allerførst  på  søster  Christensens,  vore 
børns  og  egne  vegne  sige  tak  for  den  vidunderlige 
modtagelse,  vi  fik  ved  vor  ankomst.  Det  er  sandelig 
en  glæde  at  være  tilbage  i  det  vidunderlige  land 
Danmark  og  se  vore  mange  venner  igen  og  træffe 
nogle  af  vore  nye  medlemmer. 

Vi  bringer  hilsener  fra  Kirkens  Generalautoriteter 
og  de  mange  venner,  I  har,  og  især  missionærernes 
forældre  sender  deres  kærligste  hilsener  og  tak  for 
den  støtte  og  hjælp  I  yder  dem. 

Vi  vil  gerne  have,  I  skal  vide,  at  vor  kærlighed  til 
jer  og  dette  vor  Himmelske  Faders  store  værk  er 
dybt  rodfæstet,  og  vi  lover  jer  vor  yderste  støtte  til 
at  fremme  opbygningen  af  Guds  Rige  på  enhver  ret- 
skaffen måde,  der  er  mulig  her  i  Danmark. 

Det  har  været  yderst  tilfredsstillende  og  gjort  os 
meget  stolte  at  se  den  store  fremgang  i  medlems- 
antallet  her  i  Danmark.  Vi  føler  i  sandhed,  at  det 
er  et  tegn  på  kærlighed  til  evangeliet  og  til  hin- 
anden indbyrdes.  Vi  er  klar  over,  at  I  ved,  at  der 
ikke  kan  være  nogen  fremgang,  uden  at  vi  har  en 
Kærlighedens  Ånd  til  hinanden  og  et  virkeligt  ønske 
i  vort  hjerte  om  hinandens  lykke.  Et  godt  eksempel 
er  min  kompagnon  og  meddirektør  i  vor  forretning 
hjemme,  broder  Richard  Jensen,  som  er  villig  til  at 
føre  forretningen  videre,  medens  jeg  er  borte.  Dette 
er  sand  broderlig  kærlighed. 


Det  er  vigtigt,  at  vi  tænker  på  vore  brødre  og 
søstre,  før  vi  tænker  på  os  selv,  hvis  vi  virkelig 
ønsker  Guds  Ånd  hos  os  og  ønsker  øget  vækst  her 
i  Danmark. 

Vi  er  i  virkeligheden  allesammen  missionærer,  og 
jo  stærkere  vort  vidnesbyrd  bliver,  jo  mere  ønsker 
vi  at  fortælle  vore  venner  om  de  gengivne  sand- 
heder, og  på  den  måde  hjælper  vi  ikke  blot  andre 
mennesker  til  at  forstå  meningen  med  livet,  men 
bliver  virkelig  missionærer,  således  som  vor  levende 
profet,  Præsident  David  O.  McKay,  har  formanet 
os  til. 

Som  medlemmer  af  denne  sande  kirke  kan  vi  ikke 
opsætte  det,  men  må  være  positivt  indstillet  og  stå 
fast  på  sandheden  og  ikke  være  bange  for  at  lade 
folk  vide,  at  »Jeg  er  mormon«,  at  Gud  lever,  og  at 
vor  Kirke  bliver  ledet  af  en  guddommelig  Profet 
i  dag. 

Lad  os  som  medlemmer  gøre,  som  Apostel  Mon- 
son  sagde:  »Stå  fast  på  vore  knæ«  og  være  stolte 
af  vor  arv  og  taknemmelige  for  Guds  Ånd,  som  bar 
vidnesbyrd  til  os  om  sandheden  af  denne  fuldendte 
måde  at  leve  på,  Jesu  Kristi  evangelium.  Må  vore 
hjerter  være  fulde  af  kærlighed  og  vore  øjne  alene 
være  henvendt  på  opbygningen  af  Hans  Rige  her  i 
Danmark. 

Vi  udtrykker  vor  taknemmelighed  for  det  fine  ar- 
bejde og  den  gode  ånd,  som  Præsident  og  Søster 
R.  Earl  Sorenson  og  deres  børn  har  vist,  medens 
de  har  været  i  Danmark,  og  ønsker  dem  fortsat 
glæde  og  lykke. 

Don  L.  Christensen,  missionspræsident. 

Af  hvilken  værdi 
er  eller*  kri*tfeii4loiiniicn? 


af  Mark  E.  Petersen  af  De  Tolv  Apostles  Råd 

Tale  ved  Generalkonferencen  i  Salt  Lake  City,  Utah,  i  april 

1966 


Vi  sidste  dages  hellige  bærer  vidnesbyrd  om,  at  Jesus 
Kristus  er  verdens  Frelser.  Han  er  Forløseren  og  Messias. 
Han  er  Guds  guddommelige  Søn  og  himlens  og  jordens 
Skaber.  Midt  under  forfølgelse  og  stor  modstand  udførte 
Han  sin  gerning  her  på  jorden  og  bragte  forsoning  for 
hele  menneskeheden  i  stand.  Da  Han  døde  på  korset,  sør- 
gede himlene,  ligesom  Hans  disciple  blandt  de  almindelige 
mennesker,  som  troede  på  Ham.  Og  alligevel  frydede  Hans 
fjender  sig,  fordi  de  følte,  at  ved  at  overlevere  Ham  til  de 
romerske  bødler  havde  de  vundet  en  stor  sejr. 

Men  Kristus  var  den  virkelige  sejrherre.  På  tredie  dag 
efter  korsfæstelsen  kom  Han  frem  fra  graven  ved  en  strå- 
lende fysisk  opstandelse.  Det  samme  legeme,  som  var  kors- 
fæstet, rejste  sig  nu,  for  ikke  mere  at  dø,  og  åbnede  døren 
til  en  opstandelse  for  os  alle. 

Men  Kristus  betyder  mere  end  opstandelse,  mere  end 
vore  håb  om  udødelighed.  Han  sagde  ikke  blot:  »Jeg  er 
opstandelsen  .  .  .«  men  Han  sagde  også  »Jeg  er  .  .  .  livet  .  .  .« 
(Johs.  11:25).  Han  talte  om  en  særlig  levemåde,  som  Han 
selv  repræsenterede.  Det  er  en  måde  at  leve  på,  en  måde, 
hvorved  vi  alle  kan  forme  vore  daglige  vaner  efter  Hans 
høje  principper.  Det  er  den  fuldendte  plan  for  omgang 
mellem  menneskene.  Den  vil  fjerne  menneskets  umenne- 
skelighed overfor  mennesket,  enten  det  er  i  vort  hjem,  i 
vort  samfund  eller  i  verden  som  et  hele. 

Det  var  ikke  Hans  hensigt,  at  vi  blot  anerkender  Ham 
mentalt  og  så  leder  vore  personlige  sager,  så  de  passer  til 
vore  egne  egenkærlige  formål.  Hans  levemåde  forudsæt- 
ter, at  vi  skal  omforme  vore  vaner  og  tilpasse  vore  stan- 
darder, så  de  er  i  harmoni  med  Hans  lærdomme.  Af  hvil- 
ken værdi  er  ellers  kristendommen? 

Han  lærte  os  at  overvinde  vore  fordomme  og  fjendska- 
ber, for  alle  menneskelige  vanskeligheder  kan  overvindes, 
når  vi  anvender  kristuslignende  kærlighed. 

Et  af  de  største  af  alle  kristne  principper  gav  Han  i 
Bjergprædikenen.  Han  sagde:  »I  har  hørt,  at  der  er  sagt: 
'Du  skal  elske  din  næste  og  hade  din  fjende.'  Men  jeg 
siger  jer:  Elsk  jeres  fjender,  velsign  dem,  som  forbander 
jer,  gør  godt  imod  dem,  der  hader  jer,  og  bed  for  dem, 
som  forfølger  jer, 

så  I  må  vorde  jeres  himmelske  Faders  børn;  thi  han 
lader  sin  sol  stå  op  både  over  onde  og  gode  og  lader  det 
regne  både  over  retfærdige  og  uretfærdige. 

Thi  hvis  I  elsker  dem,  der  elsker  jer,  hvad  løn  får  I 
så?  Gør  ikke  også  tolderne  det  samme? 

Og  hvis  I  kun  hilser  på  jeres  brødre,  hvad  særligt  gør  1 
så?  Gør  ikke  hedningerne  det  samme?«  (Matt.  5:43-47). 

Og  atter  sagde  Han:  ».  .  .  når  du  bringer  din  gave  til  al- 
teret og  dér  kommer  i  hu,  at  din  broder  har  noget  imod 
dig. 


så  lad  din  gave  blive  dér  ved  alteret  og  gå  først  hen  og 
forlig  dig  med  din  broder,  og  kom  så  og  bring  din  gave!« 
(Matt.  5:23-24). 

Han  lærte  os  også:  ».  .  .  tilgiver  I  menneskene  deres  over- 
trædelser, vil  jeres  himmelske  Fader  også  tilgive  jer; 

men  tilgiver  I  ikke  menneskene  deres  overtrædelser,  vil 
jeres  Fader  heller  ikke  tilgive  jeres  overtrædelser.«  (Matt. 
6:14-15). 

Som  fortsættelse  af  udkastet  til  en  god  omgang  mellem 
menneskene,  sagde  Han:  »Døm  ikke,  for  at  I  ikke  skal 
dømmes  .  .  . 

Hvorfor  ser  du  splinten  i  din  broders  øje,  men  bjælken 
i  dit  eget  øje  lægger  du  ikke  mærke  til? 

.  .  .  tag  først  bjælken  ud  af  dit  eget  øje,  så  kan  du  se 
klart  til  at  tage  splinten  ud  af  din  broders  øje.«  (Matt. 
7:1,3,5). 

Disse  og  mange  lignende  lærdomme  dannede  Hans  pro- 
gram for  et  godt  forhold  mellem  menneskene.  Det  er  den 
eneste  grundvold  til  en  varig  fred. 

Som  kristne  har  vi  endnu  aldrig  erkendt  den  sande  me- 
ning med  Hans  navn,  Fredens  Fyrste. 

Er  vi  så  sande  kristne?  Følger  vi  Ham  virkelig?  Er  vi 
villige  til  at  antage  Hans  principper  og  efterleve  dem? 
Kristi  fred  er  opnåelig  i  verden.  Han  befaler  ikke  det 
umulige. 

Hvis  det  ikke  var  indenfor  både  mulighedens  og  fornuf- 
tens rækkevidde  at  elske  vor  næste  som  os  selv,  ville  Han 
ikke  have  befalet  det. 

Hvis  det  ikke  var  muligt  at  elske  vore  fjender,  ville  Han 
ikke  have  befalet  det. 

Hvis  det  ikke  var  muligt  for  os  at  vende  den  anden 
kind  til,  at  gå  den  ekstra  mil,  at  give  vor  frakke  og  også 
vor  kappe,  ville  Han  ikke  have  befalet  det. 

Hvis  det  ikke  var  muligt  for  menneskeheden  at  afgøre 
deres  stridigheder  i  en  ånd  af  broderlighed,  barmhjertig- 
hed og  venlighed,  ville  Han  ikke  have  befalet  det. 

Var  det  bare  tomme  ord,  da  Han  gav  Saligprisningerne? 
Talte  Han  til  de  kristne  i  vore  dage,  så  vel  som  til  dem 
på  Hans  egen  tid,  da  Han  sagde:  »Salige  er  de,  som  stifter 
fred,  thi  de  skal  kaldes  Guds  børn.«?  (Matt.  5:9).  Kan 
andre  være  Guds  børn? 

Kristus  er  Fredens  Fyrste.  Men  Hans  fred  vil  ikke  kom- 
me, med  mindre  vi  efterlever  Hans  lærdomme. 

Han  er  vor  Frelser,  men  Han  kan  ikke  frelse  os,  hvis  vi 
afslår  at  gøre,  hvad  Han  siger. 

Kristne  af  i  dag  må  atter  påtage  sig  den  gæld  at  være 
lydige  mod  Kristus.  Det  hjælper  ikke  at  ære  Ham  med 
vore  læber,  hvis  vore  hjerter  er  langt  fra  Ham. 

Hvis  der  er  noget,  som  Herren  foragter  mere  end  noget 
andet,  så  er  det  hykleri.  Ingen  på  Hans  tid  blev  sådan  for- 

dømt  som  de  hykleriske  skriftkloge  og  farisæere,  der,  som 
Han  sagde:  ».  .  .  renser  det  udvendige  af  bæger  og  fad,  men 
det  er  rov  og  umættelighed,  der  har  fyldt  dem  indvendig«, 
og  ».  .  .  er  som  kalkede  grave,  der  jo  udvendig  ser  kønne 
ud,  men  indvendig  er  fulde  af  dødningeben  og  alskens 
urenhed.«  (Matt.  23:25,27). 

Forfatteren  til  Ordsprogenes  Bog  sagde: 

»Seks  ting  hader  Herren,  syv  er  hans  sjæl  en  gru: 

Stolte  øjne,  løgnetunge,  hænder,  der  udgyder  uskyldigt 

blod, 

et  hjerte,  der  udtænker  onde  råd,  fødder,  der  haster 

og  iler  til  ondt, 

falsk  vidne,  der  farer  med  løgn,  og  den,  som  sætter 

splid  mellem  brødre.«  (Ordsp.  6:16-19). 

Hvis  der  er  noget,  der  er  grundlæggende  for  kristen- 
dommen, er  det  ærlighed  og  oprigtighed. 

Det  er  også  ærlig  handlemåde  med  og  skyldig  respekt 
for  ens  medmennesker. 

Det  er  at  gøre  mod  andre,  som  vi  ønsker,  at  andre  skal 
gøre  mod  os. 

Det  er  medlidenhed  og  barmhjertighed. 

Det  er  villighed  til  at  hjælpe  dem,  der  bliver  trådt  på, 
at  tage  vare  på  de  forældreløse  og  enkerne  i  deres  trang, 
og  at  holde  sig  uplettet  af  verdens  synder. 

Der  findes  ingen  sand  kristendom  uden  gode  følelser 
overfor  vore  medmennesker. 

Det  er  derfor  ikke  overraskende,  at  Johannes,  den  El- 
skede Apostel,  lærte  os:  »Hvis  nogen  siger:  'Jeg  elsker 
Gud'  og  hader  sin  broder,  så  er  han  en  løgner;  thi  den, 
der  ikke  elsker  sin  broder,  som  han  har  set,  han  kan  ikke 
elske  Gud,  som  han  ikke  har  set. 

Og  dette  bud  har  vi  fra  ham,  at  den,  som  elsker  Gud, 
skal  også  elske  sin  broder.«  (/.  Johs.  4:20-21). 

Det  er  derfor,  at  Frelseren  sagde,  at  det  andet  store  bud 
er  at  elske  vor  næste  som  os  selv. 

Det  er  derfor,  at  Johannes  yderligere  sagde:  »Den,  der 
ikke  elsker,  kender  ikke  Gud,  thi  Gud  er  kærlighed.«  (1. 
Johs.  4:8). 

Og  det  er  derfor,  at  Paulus's  ord  blev  fortolket  således: 

»Talte  jeg  end  med  menneskers  og  engles  tunger,  men 
ikke  havde  kærlighed,  da  var  jeg  et  rungende  malm  eller 
en  klingende  bjælde. 

Og  havde  jeg  end  profetisk  gave  og  kendte  alle  hemme- 
ligheder og  sad  inde  med  al  kundskab,  og  havde  jeg  al 
tro,  så  jeg  kunne  flytte  bjerge,  men  ikke  havde  kærlighed, 
da  var  jeg  intet. 

Og  uddelte  jeg  end  alt,  hvad  jeg  ejer,  til  de  fattige  og 
gav  mit  legeme  hen  til  at  brændes,  men  ikke  havde  kær- 
lighed, da  gavnede  det  mig  intet.«  (1.  Kor.  13:1-3). 

Frelseren  understregede  bestandig  de  »tungere  sider«  ved 
loven,  og  det  var  ikke  ritualerne  og  heller  ikke  de  ydre 
tegn  på  fromhed. 

Det  var  de  kristelige  handlinger,  som  karakteriserede 
den  Barmhjertige  Samaritan;  det  var  udtrykkene  for,  hvad 
nogle  har  kaldt   »den  menneskelige  venligheds  mælk«. 

Læg  mærke  til  Hans  beskrivelse  af  Dommens  Dag: 

»Men  når  Menneskesønnen  kommer  i  sin  herlighed,  og 
alle  englene  med  ham,  da  skal  han  sætte  sig  på  sin  her- 
ligheds trone. 

Og  alle  folkeslag  skal  samles  foran  ham,  og  han  skal 
skille  dem  fra  hverandre,  ligesom  hyrden  skiller  fårene 
fra  bukkene. 

Og  han  skal  stille  fårene  ved  sin  højre  side  og  bukkene 
ved  den  venstre. 

Da  skal  kongen  sige  til  dem  ved  sin  højre  side:  Kom 
hid,  I  min  Faders  velsignede!  arv  det  rige,  som  har  været 
jer  beredt  fra  verdens  grundvold  blev  lagt. 


Thi  jeg  var  sulten,  og  I  gav  mig  at  spise;  jeg  var  tørstig, 
og  I  gav  mig  at  drikke;  jeg  var  fremmed,  og  I  tog  jer  af 
mig; 

jeg  var  nøgen,  og  I  gav  mig  klæder;  jeg  var  syg,  og  I  så 
til  mig;  jeg  var  i  fængsel,  og  I  besøgte  mig. 

Da  skal  de  retfærdige  svare  ham  og  sige:  Herre!  når  så 
vi  dig  sulten  og  gav  dig  mad,  eller  tørstig  og  gav  dig  at 
drikke? 

Når  så  vi  dig  fremmed  og  tog  os  af  dig,  eller  nøgen  og 
gav  dig  klæder? 

Når  så  vi  dig  syg  eller  i  fængsel  og  besøgte  dig? 

Og  kongen  skal  svare  og  sige  til  dem:  Sandelig  siger 
jeg  eder,  hvad  I  har  gjort  imod  en  af  mine  mindste  brødre 
dér,  har  I  gjort  imod  mig. 

Da  skal  han  sige  til  dem  ved  den  venstre  side:  Gå  bort 
fra  mig,  I  forbandede!  til  den  evige  ild,  som  er  beredt 
djævelen  og  hans  engle. 

Thi  jeg  var  sulten,  og  I  gav  mig  ikke  at  spise;  jeg  var 
tørstig,  og  I  gav  mig  ikke  at  drikke; 

jeg  var  fremmed,  og  I  tog  jer  ikke  af  mig;  jeg  var  nø- 
gen, og  I  gav  mig  ingen  klæder;  jeg  var  syg  og  i  fængsel, 
og  I  så  ikke  til  mig. 

Da  skal  også  de  svare  og  sige:  Herre!  når  så  vi  dig 
sulten  eller  tørstig  eller  fremmed  eller  nøgen  eller  syg  eller 
i  fængsel  uden  at  tjene  dig? 

Da  skal  han  svare  dem  og  sige:  Sandelig  siger  jeg  eder, 
hvad  I  ikke  har  gjort  imod  en  af  mine  mindste  dér,  har  I 
heller  ikke  gjort  imod  mig. 

Og  disse  skal  gå  bort  til  evig  straf,  men  de  retfærdige 
til  evigt  liv.«   (Matt.  25:31-46). 

Sand  kristendom  er  alt,  hvad  denne  verden  i  virkelig- 
heden trænger  til.  Den  er  medicinen  for  al  vor  dårligdom. 
Den  kan  kurere  alle  vore  besværligheder.  Men  den  kræver 
tro  og  gerninger,  og  meget  af  begge  dele. 

Den  kræver  et  nyt  syn  på  kristendommen  fra  alles  sider, 
og  en  større  villighed  til  at  anerkende  den  og  efterleve  den. 

Når  vi  ser  den  nuværende  udbredte  misligholdelse  af  Me- 
sterens grundlæggende  lærdomme,  begynder  vi  at  speku- 
lere på,  hvor  mange  kristne  der  i  virkeligheden  findes  i 
verden. 

Er  vi  kristne,  hvis  vi  er  uretfærdige  overfor  vor  næste? 
Er  vi  kristne,  hvis  vi  er  uærlige,  eller  hvis  vi  tager  vor 
tilflugt  til  rænker,  bedrag  og  falskhed?  Er  vi  virkelig 
kristne,  hvis  vi  ikke  finder  nogen  plads  i  vort  liv  for  den 
Gyldne  Regel? 

Vi  '»kristne«  trænger  til  at  få  et  nyt  syn  på  sand  kristen- 
dom og  spørge  os  selv,  om  vi  er  villige  til  at  blive  Frelse- 
rens sande  disciple.  Sande  disciple  vil  følge  Ham  og  gøre 
Hans  vilje.  Derved  kan  vi  kende,  at  vi  elsker  Ham  —  hvis 
vi  holder  Hans  befalinger. 

Jesus  er  Kristus.  Han  er  Guds  Søn.  Han  er  verdens  Frel- 
ser, men  Han  vil  ikke  frelse  os,  hvis  vi  ikke  efterlever  den 
Gyldne  Regel.  Han  vil  ikke  frelse  os,  hvis  vi  ikke  forstår 
og  efterlever  kærlighedens  lov.  Han  vil  ikke  frelse  os,  hvis 
vi  fornægter  det  andet  store  bud:  »Du  skal  elske  din  næ- 
ste som  dig  selv.«  (Matt.  22:39). 

Det  er  mit  oprigtige  håb  og  min  bøn,  at  vi  som  sidste 
dages  hellige,  at  vi  som  kristne  over  hele  verden,  virkelig 
kan  lære  Kristus  at  kende,  og  vide,  at  de  tungeste  sider  af 
loven  er  de  sider,  som  virkelig  vil  frelse  os,  og  om  dette 
beder  jeg  oprigtigt  i  vor  Herre  Jesu  Kristi  hellige  navn. 
Amen. 

Ved  distriktskonferencerne,  som  afholdes  den  3.  og  4. 
september  i  København  distrikt  og  10.  og  11.  september  i 
Jylland  distrikt,  vil  missionen  få  besøg  af  ældste  Howard 
W.  Hunter  af  De  Tolv  Apostles  Råd. 

Apostel  Hunter  blev  kaldet  som  apostel  ved  oktober-kon- 
ferencen 1959  i  Salt  Lake  City,  Utah,  efter  at  have  været 
stavspræsident  for  Pasadena  Stav  i  Californien. 

På  mødrene  side  er  apostel  Hunter  af  dansk  afstamning, 
idet  hans  moder,  Nellie  Marie  Rasmussen  Hunter,  er  dat- 
ter af  danske  mormoner,  som  emigrerede  til  Amerika  fra 
Danmark.  Ældste  Hunter  er  født  i  Roise,  Idaho,  den  14. 
november  1907,  og  hans  fader  er  John  William  Hunter. 
Før  sin  kaldelse  til  medlem  af  De  Tolv  Apostles  Råd  var 
han  en  kendt  sagfører  i  Los  Angeles   og  medlem  af  sag- 

førerrådet  i  Los  Angeles  og  i  Staten  Californien.  Han  var 

3  o  1 1 

desuden  medlem  af  direktionen  i   en  række   industrifore- 
tagender. 

'  Hans  fremragende  lederskab  og  dygtighed  til  at  organi- 
sere og  bringe  et  program  til  udførelse  med  beslutsomhed 
og  udholdenhed  har  vundet  respekt  hos  alle,  som  arbejder 
sammen  med  ham.  Han  har  et  venligt  smil  og  en  blød  og 
behagelig  stemme.  Rag  denne  fordringsløse  og  behagelige 
personlighed  findes  en  dynamisk  leder. 

Apostel  Hunter  elsker  bøger  og  har  et  stort  bibliotek  med 
Kirkens  litteratur.  I  hans  samling  af  Kirkens  bøger  findes 
mange  sjældne  skrifter,  som  ellers  er  udsolgt.  Familiehi- 
storie og  genealogisk  arbejde  er  også  blandt  hans  spe- 
cielle interesser,  og  gennem  sin  faders  linie  er  han  i  stand 
til  at   spore   sine   forfædre   tilbage   til   pilgrimsfædrene   og 

grundlæggerne  af  republikken. 

Amerikanske  folkedansere  i  Danmark 


På  utallige  opfordringer  har  folkedansere  fra  Rrigham 
Young  University  i  Provo,  Utah,  endnu  engang  været  på 
tourné  i  Europa,  og  i  dagene  27.,  28.  og  29.  juli  gav  de 
opvisninger  i  Danmark. 

Onsdag  den  27.  optrådte  de  i  »Friheden«  i  Aarhus,  tors- 
dag den  28.  i  »Karolinelund«  i  Aalborg,  og  fredag  den  29. 
to  gange  i  København,  nemlig  kl.  14  i  De  Gamles  Ry  og 
kl.  19  på  Rellahøj  Friluftsteater. 

Alle  steder  gjorde  de  stor  lykke  med  deres  danse,  som 
denne  gang  var  blevet  fornyet  med  bl.  a.  Charleston,  som 
de  dansede  med  smittende  humør  og  underfundigt  lune; 
i  det  hele  taget  er  et  af  de  mest  karakteristiske  træk  ved 
deres  danse,  at  de  bliver  danset  med  en  umiddelbar  glæde, 
som  viser,  at  de  selv  morer  sig  kosteligt,  medens  de  dan- 
ser.  Vi  så  også  gammeldags  squaredanse  og  andre  danse 

fra  pionertiden,  og  ind  imellem  var  der  sang  og  musik, 
violin  og  guitar,  også  udført  af  deltagere  fra  holdet,  end- 
videre en  indianer,  som  dansede  nogle  imponerende  india- 
nerdanse, bl.  a.  en  dans  med  22  ringe,  som  han  arrangerede 
på  de  mest  utrolige  måder,  medens  han  dansede  med  dem. 
På  Bellahøj  Friluftsteater  var  der  trods  den  truende  him- 
mel, som  dog  holdt  tør  indtil  opvisningen  var  forbi,  samlet 
1100 — 1200  tilskuere,  hvoriblandt  mange  ikke-medlemmer, 
som  fik  en  strålende  oplevelse  i  de  idylliske  omgivelser,  et 
»amfiteater«  med  græsklædte  tilskuerpladser  og  græsklædt 
scene  med  træer  i  baggrunden,  et  sted,  som  vist  ikke  er 
kendt  af  ret  mange  mennesker,  selv  ikke  af  københavnere, 
som  blev  helt  forbløffede  over  at  finde  et  sådant  sted  lige 
bag  ved  højhusene. 

M.K. 

Endnu  en  gang  oplevede  de  danske  søskende  en  vid- 
underlig, opløftende  rejse  til  templet.  I  dagene  11.  til  14. 
juli  deltog  godt  og  vel  100  voksne  og  ca.  60  børn  i  de 
danske  sessioner  i  templet,  og  vi  er  stolte  over  at  kunne 
sige,  at  der  i  de  fire  dage  blev  udført  flere  ordinancer, 
end  der  nogensinde  før  er  blevet  udført  i  et  tilsvarende 
antal  dage  i  templet  i  Schweiz. 

Vi  udførte  ialt  følgende  ordinancer: 
Dåb  for  døde:  mandlige  .     740 

kvindelige     420 

ialt    1160 

Ordinationer   for   døde:  287 

Endowmcnts    (levende):  Mænd  ...        11 

Kvinder    .       11 

Ialt 22 

Endowments  for  døde:  Mænd  .  .  .      287 

Kvinder    .     372 

Ialt 659 

Beseglinger  Levende    .         8 

(Hustruer  til  mænd):  Døde  ....        67 

Ialt  .... '.        75~ 

Beseglinger                                       Levende    .       10 
(Børn  til  forældre):  Døde 249 

Ialt   ....  '.     259" 

Ialt   2462  ordinancer 

PS:  I  templet  er  glemt  en  dansk  sangbog  (en  af  de  store 
blå).  Vi  har  fået  den  med  hjem  til  Danmark,  og  den 
kan  afhentes  på  DEN  DANSKE  STJERNEs  kontor 
(hverdage  kl.  8 — 14,  undtagen  lørdag). 

» og  alle  de,  som  er  i  gravene, 

skulle  høre  hans  røst« 


af  Præsident  Joseph  Fielding  Smith  af  Det  Første 
Præsidentskab 


»Sandelig,  sandelig  siger  jeg  eder,  den  time  kommer,  ja, 
er  nu,  da  de  døde  skal  høre  Guds  Søns  røst,  og  de,  som 
hører  den,  skal  leve. 

Thi  ligesom  Faderen  har  liv  i  sig  selv,  således  har  han 
også  givet  Sønnen  at  have  liv  i  sig  selv. 

Og  han  har  givet  ham  magt  til  at  holde  dom,  fordi  han 
er  Menneskesøn. 

Undres  ikke  herover!  thi  den  time  kommer,  da  alle  de, 
som  er  i  gravene,  skal  høre  hans  røst, 

og  de  skal  gå  frem:  de,  som  har  gjort  det  gode,  for  at 
opstå  til  liv,  men  de,  som  har  øvet  det  onde,  for  at  opstå 
til  dom.«  (Johs.  5:25-29). 

Opstandelsen  må  blive  lige  så  altomfattende  som  faldet 
var.  Derfor  omfatter  den  alting  på  jorden  og  jorden  selv, 
for  jorden  fik  del  i  den  ændrede  tilstand  efter  Adams  og 
Evas  overtrædelse.  Ikke  blot  blev  jorden  forandret,  men 
den  samme  tilstand  af  dødelighed  kom  også  over  hver 
eneste  levende  skabning.  Derfor  må  der  blive  en  genop- 
rettelse, ikke  blot  af  Adam  og  Eva  og  deres  efterkommere, 
men  også  af  jorden  selv  og  alle  levende  skabninger  på  dens 
overflade. 

Vi  har  fået  vidnesbyrd  om  opfyldelsen,  i  hvert  fald  del- 
vis, af  de  forudsigelser,  som  Jesus  fremsatte  til  sine  disciple 
med  hensyn  til  alle  tings  genoprettelse.  På  den  tid,  da  Jesus 
kom  frem  af  graven,  fulgte  der  en  opstandelse,  og  Mat- 
tæus har  om  dette  skrevet: 

»Og  gravene  åbnede  sig,  og  mange  af  de  hensovende  hel- 
liges legemer  opstod, 

og  de  gik  ud  af  gravene  og  kom  efter  hans  opstandelse 
ind  i  den  hellige  stad  og  viste  sig  for  mange.«  (Matt.  27: 
52-53). 

Hvorfor  skulle  noget  menneske  tvivle  på  sandheden  om 
den  altomfattende  opstandelse?  At  vor  Frelser  levede,  at 
Han  døde  på  korset  og  opstod  på  den  tredie  dag,  er  atte- 
steret af  guddommelige  vidner.  At  Mattæus's,  Johannes's 
og  Peters  skrivelser  angående  opstandelsen  bærer  vidne 
om  det,  er,  eller  burde  være,  udenfor  enhver  diskussion. 
Det  er  en  pligt  og  et  privilegium  for  ethvert  medlem  af 
Kirken  at  have  et  guddommeligt  vidnesbyrd  om  denne 
store  sandhed.  Vi  ved  det,  for  vidnesbyrdet  ligger  foran 
os  i  skikkelse  af  det  bestemte  og  positive  vidnesbyrd  fra 
Profeten  Joseph  Smith,  Oliver  Cowdery  og  andre,  som  i 
denne  uddeling  har  stået  i  Guds  Søns  guddommelige  nær- 
bed! Det  er  ydermere  en  pligt  for  ethvert  trofast  medlem 
af  Kirken  at  vide  for  sig  selv,  gennem  den  Helligånds 
kraft,  som  er  givet  ham,  at  Jesus  lever,  at  Han  døde  og 
lever  igen,  iklædt  herlighed  og  majestæt,  og  at  Han  hersker 
sammen  med  sin  Fader  i  himlen. 

Vi  ved  også,  fordi  Herren  har  åbenbaret  det,  at  gennem 
vor  Forløsers  kærlighed  skal  ikke  alene  de,  som  tror  på 
Ham  og  holder  Hans  befalinger,  komme  frem  fra  graven, 
men  denne  store  velsignelse  er  blevet  givet  til  alle,  ikke 
kun  de  retfærdige,  men  at  den  også  vil  komme  til  enhver 


anden  levende  skabning.  Retfærdigheden  kræver,  at  der 
skal  være  denne  altomfattende  genoprettelse.  Jakob,  Ne- 
phis  broder,  har  forkyndt  denne  store  sandhed  ved  åben- 
baringens ånd  med  følgende  ord: 

»Thi  ligesom  døden  rammer  alle  mennesker,  må  der  nød- 
vendigvis også  være  en  kraft  til  opstandelse  for  at  op- 
fylde den  store  Skabers  nåderige  plan,  og  opstandelsen  må 
nødvendigvis  blive  mennesket  til  del,  fordi  det  er  faldet, 
og  faldet  kom  på  grund  af  overtrædelse,  og  da  menneskene 
faldt,  blev  de  forstødt  fra  Herrens  åsyn. 

Derfor  er  det  nødvendigt  med  en  altomfattende  forso- 
ning; thi  uden  den  kunne  denne  forkrænkelighed  ikke 
iføre  sig  uforkrænkelighed,  og  den  første  dom,  som  kom 
over  mennesket,  måtte  nødvendigvis  have  varet  evinde- 
ligt, og  da  måtte  dette  kød  nedlægges  for  at  rådne  og  hen- 
smuldre  i  dets  moder  jord  for  ikke  mere  at  oprejses.« 
(2  Nephi  9:6-7). 

Vi  har  derfor  den  vished,  at  opstandelsen  skal  nå  ud 
og  omfatte  enhver  skabning,  ja,  jorden  selv.  Thi  denne 
jord  må  renses  for  al  uretfærdighed  og  krones  med  her- 
lighed og  evigt  liv.  Til  Profeten  Joseph  Smith  gav  Herren 
denne  strålende  åbenbaring: 

»Og  atter,  sandelig,  sandelig  siger  jeg  jer,  at  når  de  tu- 
sinde år  er  til  ende,  og  menneskene  atter  begynder  at 
fornægte  deres  Gud,  da  skal  jeg  kun  skåne  jorden  en 
kort  tid. 

Og  da  skal  enden  komme,  og  himlen  og  jorden  skal  for- 
tæres og  forgå,  og  der  skal  blive  en  ny  himmel  og  en  ny 
jord. 

Thi  alt  det  gamle  skal  forgå,  og  alting  skal  blive  nyt, 
selv  himlen  og  jorden  og  deres  hele  fylde,  både  mennesker 
og  dyr,  fuglene  i  luften  og  fiskene  i  havet. 

Og  ikke  et  hår  eller  mindste  smule  skal  gå  tabt,  thi  det 
er  mine  hænders  værk. 

Men  se,  sandelig  siger  jeg  jer:  Førend  jorden  forgår,  skal 
Mikael,  min  ærkeengel,  blæse  i  sin  basun,  og  da  skal  de 
døde  opvågne,  thi  deres  grave  skal  åbnes,  og  de  skal  kom- 
me frem,  ja,  alle. 

Og  de  retfærdige  skal  samles  på  min  højre  side  til  evigt 
liv;  og  de  ugudelige  på  min  venstre  side  vil  jeg  skamme 
mig  ved  at  bekende  for  min  Fader. 

Derfor  siger  jeg  til  dem:  Vig  bort  fra  mig,  I  forbandede, 
til  den  evige  ild,  som  er  beredt  djævelen  og  hans  engle. 

Og  se,  nu  siger  jeg  jer,  at  jeg  har  aldrig  nogensinde  sagt 
med  min  egen  mund,  at  de  skal  komme  tilbage  derfra;  thi 
hvor  jeg  er,  kan  de  ikke  komme,  for  de  har  ikke  magt 
dertil. 

Men  kom  i  hu,  at  alle  mine  domme  ikke  er  forkyndt  for 
menneskene.  Men,  som  ordene  er  udgået  af  min  mund,  så- 
ledes skal  de  også  opfyldes,  og  de  første  skal  blive  de 
sidste  og  de  sidste  de  første  i  alt,  hvad  jeg  har  skabt  ved 
min  almagts  ord,  hvilke  er  min  Ånds  kraft.«  (L.&P. 
29:22-30). 


198 


i^mcalo^isk^onnma 


lioiitrollcriiigr  af  §kemaerne  i  grenen 


Formålet  med,  at  de  genealogiske  skemaer  skal  kontrol- 
leres i  grenen,  er  at  hjælpe  med  til  at  lære  de  hellige,  hvor- 
ledes de  skal  udfylde  familieskemaer,  som  kan  godkendes. 
Fejl  kan  blive  rettet  hurtigt  på  lokal  basis,  før  skemaerne 
når  Genealogical  Society  i  Salt  Lake  City,  som  skal  be- 
handle dem  til  tempelarbejdet.  Ved  at  fjerne  fejl,  som 
den  der  har  udfyldt  skemaerne  har  lavet,  før  skemaerne 
bliver  sendt  til  Amerika,  kan  skemaerne  behandles  hur- 
tigt og  effektivt,  og  tempelarbejdet  kan  blive  udført  uden 
forsinkelse.  Kontrolleringen  af  skemaerne  i  grenene  har 
allerede  bevist  sin  værdi:  78  pet.  af  de  skemaer,  der  bli- 
ver sendt  ind  og  som  er  blevet  kontrolleret,  bliver  godkendt 
som  nøjagtige  og  komplette,  i  modsætning  til,  at  kun 
22  pet.  af  de  skemaer,  som  ikke  er  kontrolleret,  kan  god- 
kendes. Værdien  af  dette  program  vil  forøges,  hvis  biskop- 
per (grenspræsidenter)  og  højpræsternes  gruppeledere  i 
alle  Kirkens  warder  og  grene  vil  planlægge,  koordinere  og 
kontrollere  dette  skemaundersøgelsesarbejde. 

I  genealogien  er  det  nødvendigt,  at  alle  medlemmer  fan- 
ger »ånden«  i  de  genealogiske  regler  og  standarder. 

Hvis  skemaundersøgerne  vil  undervise  i  den  korrekte 
fremgangsmåde  og  flittigt  hjælpe  medlemmer  til  at  få  et 
ønske  om  at  gøre  det,  der  kræves  af  dem,  vil  de  hellige 
arbejde  utrætteligt  på  at  skabe  acceptable  skemaer.  Når 
de  hellige  først  én  gang  kender  og  forstår  de  regler  og 
standarder,  der  ventes  af  dem,  vil  de  holde  fast  ved  dem. 

Tålmodighed  og  takt  fra  undersøgernes  side,  tilligemed 
en  sand  hjælpsomhedens  ånd,  vil  sikre,  at  ånden  og  ikke 
bogstaven  præger  undersøgelsesprogrammet.  »...  thi  bog- 
staven slår  ihjel,  men  ånden  gør  levende.«  (2.  Kor.  3:6). 
Det  var  ikke  hensigten,  at  Apostlen  Paulus  ville  tilintet- 
gøre loven  i  sine  breve  til  de  korintiske  hellige.  Guds  love 
kan  ikke  ignoreres  eller  tilsidesættes.  På  noget  lignende 
måde  skal  skemaundersøgerne  ikke  stille  sig  op  som  cen- 
sorer for  at  håndhæve  de  genealogiske  regler  og  standarder, 
men  de  skal  fange  ånden  i  undersøgelsesprogrammet  og 
lære  at  være  lærere  og  hjælpere  og  således  hjælpe  de  hel- 
lige i  en  sand  kærlighedens  ånd,  så  der  kan  udfyldes  kor- 
rekte og  acceptable  skemaer. 

Hvis  undersøgerne  vil  gå  ind  til  de  pligter,  der  er  pålagt 
dem,  med  en  andægtig  ånd,  fuld  af  kærlighed  til  medlem- 
merne i  wardet  eller  grenen  og  til  det  genealogiske  ansvar, 
som  er  pålagt  de  hellige  i  de  sidste  dage,  vil  skemaunder- 
søgelsesprogrammet i  wardet  og  grenen  lykkes  og  blive 
et  af  de  største  hjælpemidler  til  at  fremme  tempelordi- 
nancearbejdet,  som  nogensinde  er  blevet  udkastet. 

Hvis  skemaundersøgerne  lejlighedsvis  inviteres  med  til 
grenens  præstedømmes  eksekutivmøder  for  at  forklare  præ- 
stedømmets ledere,  hvad  undersøgelsesproblemerne  er,  kan 
præstedømmets  ledere  hjælpe  med  til  at  løse  disse  proble- 


mer sammen  med  deres  kvorummedlemmer.  Højpræsternes 
gruppeleder  er  officielt  ansvarlig  for  kvaliteten  af  skema- 
undersøgernes  arbejde  og  bør  lære  dem  at  være  lærere  og 
ikke  censorer. 

Wardets  eller  grenens  skemaundersøgere  bør  stille  sig 
til  disposition  ved  ugentlige  klasser  for  præstedømmet  i 
G.U.F.,  hvis  præstedømmets  ledere  beder  dem  om  det,  for 
at  de  kan  give  særlig  instruktion  eller  træning.  De  skal 
ikke  undervise  klassen  eller  optage  hele  tiden,  men  skal 
hjælpe  lærerne  på  enhver  mulig  måde,  når  præstedømmets 
ledere  anmoder  derom. 

Registreringen  i  Anetavle-Henvisningstjenesten  (PRS) 
skal  også  gå  gennem  skemaundersøgelses-processen,  før 
de  bliver  sendt  til  Genealogical  Society.  I  sådanne  tilfælde 
behøver  kun  én  undersøger  at  kontrollere  blanketterne. 
PRS-blanketter,  som  er  rede  til  kontrollering,  skal  sendes 
til  højpræsternes  gruppeleder  til  kontrollering,  før  de  sen- 
des til  Genealogical  Society. 

Den  Genealogiske  Instruktionsbog  er  udarbejdet  for  at. 
hjælpe  Kirkens  medlemmer  ved  udarbejdelsen  af  familie- 
skemaer, der  indsendes  til  Genealogical  Society  til  behand- 
ling for  tempelarbejde.  Denne  håndbog  skal  betragtes  som 
en  vejledning,  for  hvis  skemaer  udfyldes  i  overensstem- 
melse med  disse  regler  og  fremgangsmåder,  kan  de  be- 
handles af  Genealogical  Society  uden  forsinkelse.  Genealo- 
gical Society  afviser  ikke  skemaer,  hvor  der  findes  for- 
melle fejl,  som  ikke  påvirker  den  virkelige  identifikation 
af  personerne  på  skemaerne.  Men  formelle  fejl  forsinker 
behandlingen  og  resulterer  derfor  i  forsinkelser  ved  kon- 
trolleringen. Af  denne  grund  skal  skemaer,  der  indsendes 
til  behandling,  være  i  overensstemmelse  med  de  regler  for 
udfyldelse,  der  findes  i  instruktionsbogen.  Det  er  skema- 
undersøgernes pligt  at  opmuntre  grenens  medlemmer  til 
at  overholde  disse  regler.  Hvis  alle  indførsler  på  hvert 
familieskema  er  blevet  opført  nøjagtigt  i  overensstem- 
melse med  de  opstillede  regler,  kan  skemaet  sendes  uden 
forsinkelse.  Hvis  indførslerne  ikke  er  i  overensstemmelse 
med  reglerne,  bør  undersøgeren  bruge  denne  lejlighed  til 
at  undervise  den,  der  har  udfyldt  skemaerne,  i  reglerne  og 
forklare  fordelene  ved  at  rette  sig  efter  reglerne  ved  frem- 
tidigt arbejde. 
Kontrolliste  over  punkter,  der  SKAL  være  i  orden 

Følgende  er  en  kontrolliste  over  de  punkter,  der  skal 
findes  på  familieskemaer,  før  de  kan  godkendes  af  gre- 
nens skemaundersøgere: 

1.    Identifikationsoplysninger    for    hver    person,    der    er 
opført: 

a)  Efternavn 

b)  Fornavn(e) 

c)  Køn 

d)  Fødselsdato   (eller  dåbsdato  i  folkekirken) 

e)  Fødested   (eller  dåbssted) 
2.    Henvisningsoplysninger: 

a)  Oplysningskilde 

b)  Navn  og  adresse  på  indsenderen 

c)  Familierepræsentant 

d)  Slægtskabsgrad 

Der  bør  kun  være  få  indsendte  skemaer,  hvor  kun  det 
minimumskrav  til  identifikation,  som  er  anført  herover, 
vil  være  de  eneste  oplysninger  på  et  familieskema.  Kun, 
hvor  oplysninger  ikke  er  tilgængelige,  bør  de  udelades.  Men 
da  grenens  skemaundersøgere  kun  er  ansvarlig  for  at  kon- 
trollere selve  udfyldelsens  korrekthed  og  ikke  skal  være 
dommere  over  de  helliges  efterforskningskvalitet,  er  de 
eneste  tilfælde,  hvor  skemaundersøgerne  skal  afvise  ske- 
maer på  grund  af  manglende  oplysninger,  de  tilfælde,  hvor 
ovennævnte  krav  ikke  er  imødekommet. 

Endvidere  skal  skemaer  enten  være  maskinskrevne  eller 
skrevet  tydeligt  med  blokbogstaver  med  sort  eller  blåsort 
blæk.  Blåt  blæk  kan  ikke  godtages,  da  det  ikke  er  godt  at 
microfilme.  Kun  originale  skemaer  kan  anerkendes.  Kar- 
bonpapirkopier eller  skemaer,  der  er  mangfoldiggjort  ad 
fotografisk  vej,  vanskeliggør  behandlingsprocessen,  og  kan 
derfor  ikke  godtages. 

Undersøgerne  fungerer  både  som  lærere  og  rådgivere  og 


som  undersøgere. 


De  hellige  skal  være  i  stand  til  at  råd- 


enten  i  deres  hjem,  pr.  telefon  eller  i  grenen.  Hvis  under- 
søgerne underviser  i  en  venlig  samarbejdsånd,  lærer  de 
hellige  de  krævede  genealogiske  regler  og  standarder  for, 
hvordan  man  nedskriver  oplysningerne.  Ved  at  bruge  tid 
og  arbejde  på  at  foretage  de  nødvendige  rettelser  lærer  de 
hellige  den  korrekte  fremgangsmåde  og  er  ikke  så  tilbøje- 
lige til  at  lave  fejl  på  fremtidige  skemaer. 

Hvis  der  opdages  fejl,  hefter  undersøgerne  en  seddel 
på  skemaerne,  så  den  der  har  udfyldt  dem,  selv  kan 
foretage  rettelserne.  Undersøgeren  må  aldrig  selv  forandre 
eller  sætte  mærker  på  selve  skemaerne.  Skemaer  med  ret- 
telser er  acceptable.  Det  er  ikke  nødvendigt  at  skrive  ske- 
maerne om  igen  efter  kontrolleringen,  med  mindre  der 
er  så  mange  fejl  eller  fejlenes  art  er  sådan,  at  skemaerne 
bliver  ulæselige  eller  vanskelige  at  tyde  efter  rettelse. 

Ansvaret  for  at  udfylde  acceptable  skemaer  er  det  en- 
kelte medlems  forpligtelse.  Kirken  har  sørget  for  retnings- 
linier til  skemaernes  antagelighed,  men  de  hellige  er  selv 
ansvarlige  for  at  følge  de  opstillede  regler  og  standarder. 
Hvis  stavs-,  wards-  (grens-)  og  kvorumledere  føjer  deres 
indflydelse  og  opmuntring  til  skemaundersøgerne  som  læ- 
rere, vil  denne  del  af  arbejdet  trives.  Et  mildt,  forkla- 
rende ord  til  de  hellige  vil  opmuntre  dem  til  at  samarbejde 
ved  at  skabe  en  optegnelse,  som  vil  være  »værd  at  antages« 
for  Herren. 

(Fra  Improvement  Era,  juni  1966). 


spørge   sig  med  dem  på   et  hvilket   som  helst  tidspunkt, 

Der  var  engang  en  hensynsløs  gammel  høne  i  gårdens 
hønsegård.  Uden  at  hun  tænkte  over  det,  kom  hun  til  at 
træde  en  and  over  tæerne.  Det  var  ikke  hendes  mening 
at  gøre  det,  og  hun  generede  ikke  anden  synderligt;  men 
anden  blev  ærgerlig  og  sagde:  »Det  skal  du  få  betalt!« 
Så  fløj  anden  på  den  gamle  høne,  og  under  denne  manøvre 
kom  hans  vinger  til  at  slå  mod  en  gammel  gås,  der  stod 
nærved. 

Den  gamle  gås  blev  vred  og  troede,  det  var  med  vilje, 
så  han  sagde  til  anden:  »Det  skal  du  få  betalt!«  Og  så 
fløj  han  på  anden.  Og  lige  idet  han  gjorde  det,  rev  hans 
klør  en  rift  i  skindet  på  en  kat,  der  lå  og  tog  solbad! 

»Det  skal  du  få  betalt«,  mjavede  katten,  mens  den  for 
mod  gåsen;  men  da  den  sprang,  ramte  dens  fod  en  væd- 
der. 

»Det  skal  du  få  betalt«,  råbte  vædderen,  og  den  satte 
ud  for  at  fange  katten,  men  netop  da  løb  en  hund  forbi, 
og  vædderen  rendte  hunden  over  ende. 

»Det  skal  du  få  betalt!«,  gøede  hunden  og  satte  efter 
vædderen,  og  den  løb  så  hurtigt,  at  den  ikke  kunne  undgå 
koen,  som  stod  ved  gærdet,  og  løb  lige  »panden  imod 
hende«. 

»Det  skal  du  få  betalt;«,  muh'ede  koen,  og  hun  begyndte 
at  løbe  efter  hunden. 


Men  hunden  nåede  op  bagved  en  hest,  og  koen  efter 
den  kom  i  sit  hastværk  til  at  såre  hesten  med  sine  horn. 

»Det  skal  du  få  betalt«,  vrinskede  hesten  og  for  efter 
koen. 

Sikken  et  halløj  der  blev.  Anden  vraltede  efter  hønen, 
gåsen  efter  anden,  katten  løb  efter  gåsen,  vædderen  efter 
katten,  hunden  efter  vædderen,  koen  efter  hunden  og  he- 
sten efter  koen.  Og  altsammen  bare  fordi  hønen  kom  til 
at  træde  anden  over  tæerne! 

»Hov,  hov«,  råbte  bondemanden,  da  han  så  den  store 
forvirring.  »Hvad  er  nu  det  her  for  noget?«  Han  løb  ind 
midt  iblandt  dem  og  standsede  jagten.  Så  greb  han  hønen 
og  puttede  hende  ind  i  buret.  »Der  kan  du  blive,  indtil 
du  lover  at  tænke  lidt  mere  over,  hvor  du  går,  og  hvad 
du  laver.  Og  I,«  sagde  bonden  til  anden  og  gåsen,  »I  kan 
gå  over,  hvor  I  hører  hjemme  og  blive  der  resten  af  da- 
gen.« Så  jog  han  katten  ind  i  skuret  og  låste  det  af,  og  han 
lukkede  hunden  inde  i  hundehuset,  sendte  vædderen  ind  i 
folden  og  koen  og  hesten  ind  i  stalden. 

Og  således  var  det  forbi  med  deres  morskab  for  den  dag, 
bare  fordi  de  ikke  kunne  se  bort  fra  en  lille  fortrædelighed, 
som  slet  ikke  var  tilføjet  dem  med  vilje. 

PRIMARY  Hovedbestyrelse. 


200 


nem  årene,  har  været  gode,  retskafne,  hæderlige  mænd,  ja,  hr. 
oberst,  såfremt  dette  er  sandt,  hvad  jeg  skriver,  hvilket  jeg 
og  mange  andre  er  i  stand  til  at  bevise,  så  må  De  indrømme 
mig,  at  der  hører  noget  mere  tro  til  at  udføre  en  sådan  mis- 
sion på  denne  måde,  flere  tusinde  mile  borte  fra  deres  hu- 
stru, slægt  og  venner  og  vidende  om,  forinden  de  rejser  ud,  at 
de  vil  blive  forfulgt  og  foragtet  i  særdeleshed  af  præsterne, 
disse  forfølgere,  hvoraf  en  hel  del  sidder  lunt  inden  døre  med 
en  årsløn  så  stor,  at  20  arbejderfamilier  kan  leve  deraf. 

Derfor,  havde  der  stået  en  præst  som  formand  for  Komi- 
teen, ja,  så  havde  sagen  været  en  anden,  thi  der  er  ikke  skre- 
vet mere  i  beretningen,  end  hvad  vi  er  vant  til  fra  d'hr.s  side, 
de  fleste  af  disse  er  mormonhadere,  og  derfor  fremstiller  de  os 
og  vor  lære  i  en  falsk  belysning,  men  da  det  er  Dem,  hr.  oberst, 
der  står  som  formand,  så  har  De  hovedansvaret  og  burde 
ikke  have  ladet  Dem  påvirke  af  præsterne,  enten  af  disse,  der 
står  indenfor  eller  udenfor  Komiteen,  som  det  efter  min  me- 
ning ser  ud  til,  at  De  har  gjort.  Jeg  tror  ikke,  De  selv  kunne 
skrive  således,  fordi  De  temmelig  sikkert  ikke  kender  noget 
til  dette  samfund,  som  De  har  lagt  navn  til  at  tilsøle  med  gan- 
ske usandfærdige  beskyldninger;  det  eneste,  De  rimeligvis  har 
hørt  om  de  sidste  dages  hellige,  er,  at  de  lever  i  flerkoneri. 

Og  så  er  sandheden  den,  som  selvfølgelig  også  enhver  præst 
ved  eller  burde  vide,  at  der  er  intet  religionssamfund,  der  hol- 
der så  strengt  på  moralen,  som  netop  dette  samfund.  Forhol- 
dene er  således:  at  der  aldrig  i  de  eirka  64  år,  som  denne  lære 
har  været  forkyndt  her  i  landet,  har  været  lært  eller  praktise- 
ret flerkoneri;  og  det  er  over  20  år  siden,  dette  blev  forbudt 
i  Utah  at  indgå  polygamisk  ægteskab,  og  landets  straffe  er  me- 
get strenge  for  overtrædelse  af  denne  lov.  Herhjemme  ved  en- 
hver præst,  at  når  de  fortæller  deres  medmennesker  om  vor 
umoralske  lære,  da  ophidser  de  befolkningen  imod  os.  Disse 
må  vide,  at  det  modsatte  er  tilfældet,  idet  overtrædelse  af  det 
6te  bud  indenfor  vor  Kirke  har  udelukkelse  til  følge,  og  at  der 
i  de  sidste  2  år  kun  er  født  1  barn  udenfor  ægteskabet  i  hele 
kongeriget  Danmark,  medens  De  samtidig  ved,  at  dette  ikke 
tages  så  nøje  indenfor  Folkekirken;  Statens  statistiske  Årbog 

for  1912,  side  6,  fortæller  os  om,  at  der  alene  i  København 
gennemsnitlig  i  de  5  år  1906-1910  er  født  udenfor  ægteskab, 
af  levendefødte  25,9  pet.  og  af  dødfødte  34,2  pet.,  altså  i  Kø- 
benhavn fødes  hvert  Iredie  og  hvert  fjerde  barn  udenfor  æg- 
teskabet; nu  kan  der  siges,  at  ikke  alle  tilhører  Folkekirken, 
og  dette  er  rigtigt,  men  ifølge  samme  statistik  findes  det  op- 
lyst, at  af  samtlige  trossamfund  i  København  er  der  96%  pcl. 
indenfor  og  3%  pet.  udenfor  Folkekirken;  dette  beviser  at 
flerkoneriet  og  overtrædelse  af  det  6te  bud  er  et  meget  frem- 
herskende princip  indenfor  Folkekirken;  medens  dette  sam- 
fund, som  bliver  beskyldt  derfor,  udelukker  et  sådant  med- 
lem af  sin  midte. 

Nu,  hr.  oberst,  vil  jeg  overlade  til  Dem  selv  at  dømme  i 
denne  sag.  Jeg  har  nu  båret  mit  vidnesbyrd  om,  hvad  jeg  ken- 
der til  dette  samfund,  som  på  en  så  uhæderlig  måde  er  blevet 
angrebet  i  Deres  beretning,  et  vidnesbyrd  om  disse  missionæ- 
rer, som  ifølge  Deres  beretning  skulle  være  nogle  rene  umen- 
nesker, og  De  kommer  til  at  lade  dette  vidnesbyrd  stå,  ingen 
kan  omstøde  det. 

Der  er  nogen  forskel  på,  at  min  argumentation  er  bilagt 
med  beviser,  hentet  fra  Statens  statistiske  Bureau,  medens  De- 
res eller  Komiteens  beskyldninger  imod  dette  samfund,  som 
jeg  tilhører,  er  bygget  op  på  usandfærdighed  og  bagvaskelser, 
som  måske  er  fortalt  så  mange  gange,  at  vedkommende  selv 
tror  på  det,  men  uden  at  føre  et  eneste  bevis  for  disse  grove 
beskyldninger,  der  er  rettet  imod  de  sidste  dages  hellige. 

En  stor  del  af  præsterne  har  forfulgt  dette  samfund  i  alle 
de  år,  der  har  været  missionærer  i  Danmark.  Da  de  første 
kom  hertil  i  1850,  henvendte  en  deputation  af  disse  hellige 
mænd  sig  til  kong  Frederik  den  Syvende  og  anmodede  ham 
om  at  jage  disse  mormonmissionærer  ud  af  landet.  Kongen 
svarede,  at  dette  ville  han  ikke,  men,  sagde  han:  I  har  jo  Bi- 
belen, dette  er  Eders  våben,  og  kan  I  ved  hjælp  af  dette  vå- 
ben drive  disse  missionærer  ud  af  landet,  har  jeg  intet  der- 
imod. 

Jeg  antager,  Kultusministeriet,  eventuelt  kongen,  ville  give 
det  samme  svar;  man  kan  vanskeligt  tænke  sig,  at  religions- 
friheden skulle  blive  indskrænket  efter  disse  64  års  forløb  for 

et  samfund,  der  lever  på  lovlighedens  grundlag,  og  dette  kan 
hverken  minister  eller  kongen  gøre,  men  dertil  kræves  Rigs- 
dagens samtykke. 

Men  præsterne  har  aldrig  brugt  dette  våben  over  for  de 
sidste  dages  hellige.  Bibelen  vil  de  hr.  aldrig  benytte  i  en  di- 
skussion, men  kun  benytte  gamle  ammestuehistorier,  gamle 
opkog  og  opdigt,  om  hvor  forfærdeligt  et  liv  der  leves  derovre 
i  Utah  og  de  stater,  hvor  de  sidste  dages  hellige  bor;  disse  hi- 
storier er  altid  i  strid  med  de  faktiske  uhildede  oplysninger, 
man  får  gennem  de  folk,  som  har  foretaget  studierejser  der- 
ovre for  at  undersøge  forholdene,  og  som  har  aflagt  besøg  og 
boet  derovre  i  Utah  og  andre  steder,  hvor  de  bor. 

Jeg  vil  nu  slutte  dette  mit  lange  og  muligvis  sidste  indlæg  i 
denne  sag.  Dette  er  blevet  noget  længere,  end  jeg  havde  tænkt 
mig,  da  jeg  begyndte  brevet,  men  jeg  syntes,  det  var  nødven- 
digt, for  at  De,  hr.  oberst,  som  formand  for  den  danske  Na- 
tionalkomité til  Bekæmpelse  af  den  hvide  Slavehandel  kunne 
få  et  lille  indblik  i  sagen  set  fra  min  side  og  i  nøje  overens- 
stemmelse med  sandheden.  Jeg  betragter  mig  selv  som  part- 
haver i  sagen;  -jeg  har  ingen  mandat  til  at  skrive  på  menig- 
hedens vegne,  men  da  missionærernes  ophold  i  reglen  kun 
varer  2-3  år,  og  da  disse  har  amerikansk  borgerret,  så  føler 
jeg  mig  som  hørende  til  de  mere  faste  bosiddende  medlemmer. 

Ærbødigst 
F.  F.  Samuelsen 
Folketingsmand 

Til  Ministeriet  for  Kirke-  og  Undervisningsvæsenet 
Da  der  nu  snart  er  gået  2  måneder,  siden  jeg  sendte  det 
sidste  brev,  ser  det  ud  til,  som  om  jeg  ikke  mere  hører  fra 
Komiteen. 

Dette  er  et  vidnesbyrd  til  mig  og  må  være  til  enhver,  at  der 
ikke  findes  et  eneste  bevis  på  de  flere  hundrede  bortførelser, 
der  ifølge  årsberetningen  for  1912  har  fundet  sted  af  mormo- 
ner. 

Og  da  det  er  på  konto  af  disse  falske  beskyldninger,  at 
denne  komité  i  1912  har  henvendt  sig  til  det  høje  Ministe- 
rium for  Kirke-  og  Undervisningsvæsenet  med  anmodning 
om,  at  der  må  blive  taget  forholdsregler  imod  dette   sam- 

iund,  derfor  anmoder  jeg  Ministeriet  om,  at  denne  brevveks- 
ling må  blive  vedlagt  det  af  Komiteen  i  1912  indsendte  andra- 
gende. 

København  den  23de  februar  1914 

Ærbødigst 
F.  F.  Samuelsen 

Det  kan  ogrså  koste  tårer 
at  Tære  missionær 

Hjertet  kan  også  briste  på  en  missionær,  når  han  får  bud- 
skab om  et  dødsfald  i  familien.  Missionærerne  virker  langt 
borte  fra  hjemmet,  og  når  der  så  kommer  bud,  at  en  af  hans 
kære  er  afgået  ved  døden,  ja,  så  kan  hjertebånd  briste  og 
sorgen  holde  sit  indtog.  For  hvem  tænkte,  at  noget  sådant 
kunne  ske  i  de  par  år,  han  var  borte  fra  hjemmet?  Men  det 
kan  ske,  og  det  er  sket.  Et  missionærpar,  ældste  Oluf  J.  An- 
dersen og  hans  hustru,  søster  Kathinka  Andersen,  fik  medde- 
lelse om,  at  deres  yngste  datter  var  afgået  ved  døden  i  Castle- 
dale  i  Utah.  Dødsbudskabet  blev  dobbelt  tungt  derved,  at  in- 
gen af  forældrene  kunne  være  hos  hende  i  den  sidste  stund. 
Det  var  forøvrigt  det  6.  dødsbudskab,  som  ældste  Andersen 
modtog  om  kæres  bortgang  i  familien  under  hans  virksomhed 
i  Danmark  i  næsten  fire  år. 

Den  15.  maj  1912  efterfulgte  ældste  Martin  Christoffersen 
Andrew  Jenson  som  præsident  for  Missionen.  I  sin  afskeds- 
hilsen til  Kirkens  medlemmer  skrev  præsident  Jenson  følgen- 
de, som  enhver  udlandsdansker  kan  skrive  under  på: 

»Det  er  ikke  uden  en  vis  grad  af  vemod,  hvormed  jeg  denne 
gang  byder  gamle  Norden  farvel.  Skønt  mit  hjem  de  sidste 
46  år  har  været  i  det  fjerne  Amerika,  så  har  jeg  dog  stedse 
den  følelse,  at  jeg  er  en  Nordens  søn,  og  mit  hjerte  slår  be- 
standigt varmt  for  fædrelandet  og  dets  kår.  Jeg  kender  det 
skandinaviske  folk  bedre  end  noget  andet  folk  på  Jorden,  og 
derfor  elsker  jeg  det,  som  jeg  elsker  mit  eget  kød  og  blod.  Og 
derfor  vil  man  kunne  forstå,  at  jeg  med  svulmende  bryst  og 
med  tårefyldte  øjne  siger  farvel  og  hjertelig  tak  for  denne 
gang.« 

Det  kunne  ikke  siges  meget  smukkere. 

I  en  lille  sang  »Blæs  sagte«  har  præsident  Jenson  givet  ud- 
tryk for  en  missionærs  ømme  følelser  for  sine  kære  derhjemme. 
I  fordums  tid  var  det  ret  almindeligt,  at  gifte  mænd  virkede 
i  missionsmarken,  og  deres  tanker  gik  ganske  naturligt  til  hu- 
stru og  børn.  Sangen  afspejler  disse  følelser  på  en  meget  smuk 
måde: 

Blæs  sagte,  I  storme  fra  iskolde  Nord, 
Og  gør  ingen  skade,  hvor  Israel  bor, 
Når  vrede  I  far'  over  bjergenes  rand 
Blæs  sagte  i  Utah,  de  helliges  land! 
Du  strenge  kong  vinter,  så  kold  og  så  lang, 
Du  iskroned'  snedrift,  som  vejen  gør  trang, 
Når  stolt  I  regere  med  magt  fjern  og  nær, 
Vær  venlig  i  Utah,  min'  kære  er  der! 

Du  fjende,  med  fattigdom,  smerte  og  nød, 
Stands  ej  ved  min  bolig,  du  sygdom  og  død. 
Gå  hurtig  forbi  og  kom  aldrig  til  dem, 
Som  jeg  har  forladt  i  mit  elskede  hjem. 
Med  salige  glæde  og  himmelske  fryd, 
Tag  med  eder  sundhed  og  far  gennem  sky 
Til  hjemmet,  og  spred  i  min  bolig  den  fred, 
Som  sjælen  opliver  -  om  sorg  intet  ved! 

Du  trøstende  engel,  så  mægtig  og  stærk, 
Når  tro  du  fortsætter  dit  salighedsværk 
Blandt  prøvede  sjæle,  o  hvil  dig  i  ro 
En  stund,  hvor  de  kære  så  ensomt  nu  bo. 
Byd  frygt,  tvivl  og  sorg  at  bortfly  fra  mit  hjem, 
Tør  tåren,  som  tåren  om  mig  kalder  frem, 
Og  tal  om  den  tid,  da  den  vandrende  ven 
Skal  trykke  til  hjertet  de  kære  igen! 

I  det  skæbnesvangre  år  1914  ankom  ældste  Hans  J.  Christi- 
ansen fra  Salt  Lake  City  for  at  overtage  ledelsen  af  Missio- 
nen efter  præsident  Martin  Christoffersen.  Præsident  Christi- 
ansen var  en  kendt  skikkelse  i  Danmark  og  Norden  i  det  hele 

taget.  Han  var  født  den  9.  januar  1848  i  nærheden  af  Ros- 
kilde og  blev  døbt  i  1871  og  emigrerede  allerede  det  følgende 
år  til  Salt  Lake  City.  Han  udførte  i  alt  fem  missioner  til  Skan- 
dinavien (1879-1882,  1885-1888,  1893-1895,  1902-1905  og  sid- 
ste gang  fra  1914-1919).  Han  døde  i  Salt  Lake  City  den  27.  maj 
1923.  Det  blev  hans  lod  at  styre  Missionens  skib  og  ror  gen- 
nem den  første  verdenskrig,  hvad  der  afgjort  ikke  var  nogen 
let  opgave.  For  det  første  blev  de  fleste  af  missionærerne  kaldt 
hjem  ved  krigens  udbrud,  og  der  kom  kun  ganske  få  til  lan- 
det. I  et  opråb  til  missionærer  og  medlemmer  skrev  præsident 
Christiansen  følgende: 

Til  Ældsterne  og  de  Hellige  i  Den  skandinaviske  Mission 

På  grund  af  den  sørgelige  stilling,  som  hele  Europa  for  ti- 
den befinder  sig  i,  og  som  forårsager  forvirring  og  ængstelse 
hos  alle  ved  tanken  om  krigens  grusomme  rædsler,  beder  jeg 
Eder,  mine  medbrødre,  om  at  bevare  koldblodighedens  og 
besindighedens  ånd  og  i  uforstyrret  ro  fortsætte  Eders  ger- 
ning med  at  frembære  evangeliets  frelsende  budskab,  indtil 
Han,  som  styrer  menneskenes  skæbne,  og  som  kender  alle 
ting,  gennem  sine  udvalgte  tjenere  i  Zion  siger:  Det  er  nok. 
Lad  ingen  af  os  tænke  på  at  forlade  vor  post  i  utide,  men  som 
tapre  mænd  virke  for  den  sags  fremme,  hvortil  vi  er  beskik- 
kede af  den  Allerhøjestes  tjenere. 

Til  de  hellige  vil  jeg  sige:  Vær  ved  godt  mod;  thi  Herren 
er  på  vor  side,  hvis  vi  holder  alle  de  bud  og  pagter,  som  vi 
i  hjertets  oprigtighed  har  indgået  med  Ham. 

Eders  Broder  i  Kristo 
Hans  J.  Christiansen 

Den  første  verdenskrig  havde  lagt  sin  klamme  hånd  over 
det  meste  af  verden,  og  missionsarbejdet  led  naturligvis  også 
under  følgerne  af  de  krigeriske  forviklinger.  Kun  få  missio- 
nærer ankom  til  Danmark  under  krigen,  og  de  fleste  var  ble- 
vet kaldt  hjem  ved  krigsudbruddet.  I  de  påfølgende  år  vir- 
kede kun  ganske  få  missionærer  fra  Zion  i  Danmark,  hvad 
der  ganske  naturligt  indvirkede  på  antallet  af  nyomvendte. 
Det  havde  været  almindeligt  gennem  årene  at  have  missio- 
nærer i  ledende  stillinger  indenfor  distrikter  og  grene.  Gen- 
nem disse  år  blev  det  nødvendigt  at  bruge  de  lokale  kræfter 

i  større  omfang.  Blandt  andet  virkede  et  par  brødre  som  di- 
striktspræsidenter  eller  som  det  stadig  hed,  konferenceprøsi- 
denter,  nemlig  F.  F.  Samuelsen  og  Lauritz  Larsen. 

Missionspræsidenten  og  de  få  missionærer,  der  virkede  i 
Herrens  tjeneste,  var  stillet  overfor  en  stor  opgave,  som  dog 
blev  løst  tilfredsstillende.  Blandt  missionærerne  var  der  nogle 
veteraner  i  Kirkens  tjeneste,  blandt  dem  ældste  Niels  F.  Green, 
som  ankom  til  Danmark  fra  sit  hjem  i  Ogden  den  20.  oktober 
1914,  altså  efter  den  første  verdenskrigs  udbrud.  Broder  Green 
var  på  mange  måder  en  usædvanlig  mand,  hvis  hjerte  altid 
slog  for  Danmark  og  alt,  hvad  der  var  dansk.  Han  var  født 
den  28.  januar  1863  i  Ølgod  i  Ribe  amt.  Han  fik  en  efter  tidens 
forhold  udmærket  uddannelse  og  blev  skolelærer.  I  Køben- 
havn kom  han  i  forbindelse  med  »Mormonismen«  og  blev 
døbt  den  2.  februar  1885  og  blev  straks  aktiv  i  København 
Gren.  Det  var  ikke  almindeligt,  at  en  lærer  blev  medlem  af 
Jesu  Kristi  Kirke  af  Sidste  Dages  Hellige,  men  broder  Green 
svigtede  aldrig  Kirken,  som  han  resten  af  sine  dage  omfat- 
tede med  stor  kærlighed.  I  1893  emigrerede  han  til  Utah,  og 
herfra  vendte  han  tilbage  til  sit  fødeland  som  missionær  i 
1914,  og  virkede  så  her  til  sin  afløsning,  som  først  kom  i  1920. 
Hans  arbejde  som  missionær  bestod  hovedsagelig  af  redak- 
tionen af  »Skandinaviens  Stjerne«  og  som  oversætter  på  Mis- 
sionskontoret,  en  opgave,  som  han  løste  med  stor  dygtighed. 
Trods  de  mange  år  i  Amerika  bevarede  han  dog  det  danske 
sprog  intakt  og  elskede  dets  tone  og  udtryksmåde.  Broder 
Green  døde  højt  bedaget  i  Salt  Lake  City  i  1957  og  elskede 
stadig  det  danske  sprog,  som  i  hans  øren  stadig  var  sød  musik. 
Hans  litterære  evner  og  digteriske  begavelse  fandt  anvendelse 
i  Kirkens  danske  blad  »Bikuben«  og  i  »Stjernen«s  spalter. 

Den  skandinaviske  mission 
ophører 

I  de  første  55  år  af  missionsarbejdet  i  Norden  dannede  de 
tre  skandinaviske  lande  Den  skandinaviske  Mission  med  ho- 
vedkvarter i  København.  I  1905  blev  Sverige  udskilt  og  Den 
svenske  Mission  organiseredes,  hvorefter  Danmark  og  Norge 
stadig  kaldtes  Den  skandinaviske  Mission  med  hovedsæde  i 
København.  Efter  den  første  verdenskrigs  afslutning  anså  Kir- 
kens generalautoriteter  tiden  for  at  være  inde  til  organise- 
ringen af  en  selvstændig  norsk  mission  med  hovedkvarter  i 
Oslo  eller  som  byen  dengang  hed:  Christiania.  Den  officielle 
dato  var  1.  april  1920.  Kirkens  hovedkvarter  i  Danmark  var 
stadig  København,  og  herfra  ledtes  og  ledes  stadig  Den  dan- 
ske Missions  arbejde.  Ved  begyndelsen  af  1920  bestod  Mis- 
sionen af  tre  konferencer  eller  distrikter:  København,  Århus 
og  Aalborg.  Medlemstallet  var  1400,  hvori  indbefattedes  73 
ældster,  49  præster,  47  lærere  og  45  diakoner.  Ældste  Carl  E. 
Peterson  var  den  første  præsident  i  Den  danske  Mission.  I 
løbet  af  dette  år  blev  der  kun  døbt  15  personer  i  Danmark. 

I  juli  1920  fik  de  hellige  igen  efter  flere  års  forløb  den  glæde 
at  få  besøg  af  en  af  Herrens  apostle,  ældste  George  Albert 
Smith,  der  samtidig  var  præsident  for  Den  europæiske  Mis- 
sion. Præsident  Smith  var  ledsaget  af  ældste  Junius  F.  Wells 
fra  kontoret  i  Liverpool.  De  kom  til  København  den  8.  juli. 
Broder  Smith,  som  senere  blev  Kirkens  præsident,  var  en 
elskelig  mand,  som  tog  alle  medlemmerne  med  storm.  Hans 
kærlige  væsen,  hans  indtrængende  forkyndelse  af  evangeliet, 
hans  interesse  i  at  hilse  på  alle,  selv  børnene,  gjorde  et  dybt 
indtryk.  Lige  siden  1850  har  det  været  en  af  de  største  ople- 
velser for  Kirkens  medlemmer  at  hilse  på  en  Herrens  apostel. 
Dage  i  forvejen  så  de  hen  til  den  dag,  da  de  skulle  opleve 
denne  glæde.  Søndag  den  11.  juli  overværede  præsident  Smith 
mødet  i  København,  og  til  ære  for  ham  og  det  øvrige  selskab 
sang  de  den  amerikanske  nationalsang  »The  Star  Spangled 
Banner«.  Mandag  aften  den  12.  juli  afholdtes  der  stort  møde 
i  Århus  og  den  følgende  aften  i  Aalborg,  hvor  kirkesalen  var 
fyldt  til  sidste  plads  af  opmærksomme  tilhørere. 

Som  Præsident  McKay  har  sagt,  og  som  jeg  også  gerne 
vil  fremhæve,  er  vort  største  ansvar  vor  familie  og  vort 
hjem,  og  at  vi  alle  lever  et  eksemplarisk  liv,  hvor  vi  end 
er.  Ud  fra  personlig  erfaring  ved  vi,  at  det  nyfødte  barn 
er  fuldstændig  hjælpeløst.  Det  er  helt  afhængigt  af  andres 
hjælp,  blot  for  at  overleve.  Da  det  nu  er  således,  hvor 
stort  et  ansvar  påhviler  der  da  ikke  familien  —  mødrene, 
som  direkte  har  med  det  at  gøre,  og  underviser  deres  børn 
sammen  med  deres  mænd. 

Nu  har  I  som  mødre  i  Israel,  og  også  de,  som  hverken 
er  hustruer  eller  mødre,  men  er  medlemmer  af  de  fami- 
lier, som  udgør  samfundet,  en  vidunderlig  mulighed  og  et 
tungt  ansvar  for  at  gøre  familielivet  og  samfundslivet 
eksemplarisk  på  enhver  måde. 

»Rådfør  dig  med  Herren  i  alle  dine  gerninger  . . .  han 
vil  vejlede  dig  til  det  gode.«  (Alma  37:37).  Husk,  at  Herren 
er  på  vor  side,  og  Han  vil  lede  og  styre  jer,  hvis  I  blot  vil 
henvende  jer  til  Ham  om  hjælp.  Når  jeg  tænker  på  den 
indflydelse,  som  familiebønnen  har  haft  i  mit  liv,  kan  jeg 
ikke    tilfulde    udtrykke    mine    taknemmelige    følelser    nok 


overfor  mine  forældre,  fordi  de  har  lært  mig  dette  prin- 
cip, så  at  vi  nu,  da  jeg  har  min  egen  familie,  kan  knæle 
ned  sammen  i  bøn  og  takke  vor  Himmelske  Fader  for 
evangeliet  og  den  kærlighed,  som  det  har  bragt  ind  i  vort 
hjem.  Hvor  heldigt  er  ikke  det  barn,  som  lever  i  et  hjem, 
hvor  evangeliet  efterleves,  og  hvor  man  lærer  det,  og  hvor 
der  er  fuldendt  kærlighed  og  harmoni. 

Jeg  er  så  taknemmelig  over,  at  vor  Himmelske  Fader 
har  givet  mig  og  min  familie  denne  strålende  anledning  . . . 
at  komme  til  det  smukke  land  Danmark,  hvor  vi  sam- 
men kan  hjælpe  andre  til  helt  at  forstå  formålet  med 
livet  selv,  så  de  også  kan  få  del  i  de  glæder  og  velsignel- 
ser, som  vi  har  som  medlemmer  af  denne  store,  sande 
Kirke. 

Vi  glæder  os  til  at  træffe  jer  alle  og  lære  jer  at  kende, 
og  beder,  at  vi  må  bygge  en  hær  af  mænd  og  kvinder  op, 
som  bliver  ledet  direkte  ved  Guds  kraft  til  at  vise  den  virk- 
ning, evangeliets  plan  har  i  hverdagslivet. 

Jeres  hengivne  søster 
Marva  Christensen 


Alle  søstre  i  Hjælpeforeningen  i  den  danske  mission  byder 
søster  Marva  Christensen 

eHjerteUcj  velkommen 


Kære  søstre  i  Københavns  distrikt 

Vi  søstre  i  Jyllands  distrikt  sender  alle  en  velment  og 
hjertelig  tak  for  de  dejlige  dage,  der  var  arrangeret  for  os 
til  Hjælpeforeningens  stævne  i  juni  måned  i  København. 

Et  gammelt  ord  siger,  at  sandt  venskab  ikke  kan  købes 
for  penge,  jeg  tror,  det  særlig  gælder  for  os,  for  hvem  den 
festlige  middag  var  arrangeret.  Vi  tænker  på  de  smukt 
pyntede  borde,  den  dejlige  mad,  og  ikke  mindst  på  den 
glade  stemning,  fællesskabet  og  venskabet,  vi  følte. 

Den  fint  udførte  sketch  gav  os  også  alvorlige  tanker,  og 
vi  vil  deraf  forstå,  at  vi  har  pligt  over  for  hinanden,  at  vi 
trænger  til  hinandens  forbøn  og  hjælp. 


Vi  kan  ikke  takke  enhver  søster,  som  har  givet  sit  ar- 
bejde for  at  gøre  stævnet  festligt,  men  alligevel  sender  vi 
en  særlig  tak  til  alle  søstre,  der  var  værtinder  for  os  under 
stævnet,  ja,  det  var  virkelig  festlige  dage. 

Vi  ville  blot  ønske,  vi  kunne  gøre  gengæld  over  for  de 
københavnske  søstre,  men  igen  sender  vi  mange  tak  for 
sidst! 

Vi  ønsker  og  beder  Gud  vil  være  os  alle  nær  og  vejlede 
os  i  alt. 

Kærlig  hilsen 

Meta  Dybvang, 

Præsidentinde  for  Hjælpeforeningen  i  Jyllands  distrikt. 

Nadververs  for  september  og  oktober: 

».  .  .  Og  dersom  I  altid  gør  dette,  da 
er  I  salige,  thi  I  er  bygget  på  min 
klippe.«   (3  Nephi  18:12). 

Søndagsskolesang  for  september: 

»Når  mørk  og  trist  du  skyen  ser.« 
(Nr.  121  i  den  blå  sangbog). 

Søndagsskolesang  for  oktober: 

»Kom,  lyt  nu  til  signalerne«  (Nr.  102 
i  den  blå  sangbog). 


ALLE  RET!  —  HØJRE  OM  .  .  . 

se  lige  ud,  —  fremad  march,  giv  agt  holdt,  fald  ned,  rejs 
Dem  op,  osv.,  osv.  —  —  disse  kommandorøster  er  der 
mange,  som  kender  —  og  da  særlig  de  brødre,  der  har 
været  soldater,  eller  på  anden  måde  har  været  underlagt 
en  organisation  med  bestemte  retningslinier  —  disse  ord 
var  noget,  man  vidste,  at  man  skulle  udføre,  når  de  blev 
talt  (eller  råbt!),  og  man  udførte  det,  fordi  man  vidste,  at 
sådan  skulle  det  være  —  det  var  en  befaling  »fra  en  højere 
magt«. 

Bliv  nu  endelig  ikke  forskrækket  og  tro,  det  er  meningen, 
at  noget  sådant  skal  indføres  her  i  Søndagsskolen  —  men 
jeg  synes,  at  denne  indledning  kunne  give  os  alle  noget  at 
tænke  over  —  og  da  særligt,  når  vi  laver  vrøvl  over  et 
eller  andet,  som  vi  synes  der  kunne  eller  burde  være  ander- 
ledes, jeg  har  ofte  undret  mig  over,  at  så  mange  ønsker 
at  lave  om  på  de  love  og  befalinger,  som  gives  os  fra  vor 
Fader  i  Himlen  —  undret  mig  over,  at  de  selv  samme 
mennesker  blankt  akcepterer,  at  de  skal  holde  tilbage  for 
rødt  ved  et  vejkryds,  at  de  akcepterer  at  gå  på  fortovet  i 
stedet  for  på  gaden,  at  de  ikke  kører  i  venstre  side  af 
vejen,  når  de  skal  køre  i  højre  side  —  hvad  er  i  grunden 
årsag  til,  at  vi  blankt  adlyder  landets  love,  men  så  ofte 
undlader  at  adlyde  vor  Faders  love???  (er  der  én,  der 
kan  give  et  fornuftigt  svar  herpå,  da  vil  jeg  meget  gerne 
høre  dit  svar!) 

Kære  søskende  og  medarbejdere  i  Herrens  Søndagsskole 
• —  lad  os  tale  rent  ud  med  hinanden,  lad  os  prøve  på  at 
forstå  vort  kald,  og  dermed  vort  ansvar,  men  lad  os  ikke 
hænge  os  i  petitesser,  men  virkelig  arbejde  med  de  ting, 
der  bliver  tildelt  os,  vi  skal  så  afgjort  ikke  have  den  »mili- 
tærtone«, som  artiklen  indledtes  med  —  det  skal  være 
kærlighedens  tone,  der  skal  lyde,  og  så  skal  vi  prøve  på 


at  glemme  at  sætte  vor  egen  personlige  mening  foran  Kir- 
kens —  vi  må  altid  have  dette  for  øje,  at  tjene  vor  Fader 
med  hele  vor  sjæl  og  styrke,  at  vi  vil  vie  al  vor  tid  og 
vore  talenter  i  arbejdet  for  Herren,  således  at  Hans  store 
værk  kan  fuldkommengøres. 

Der  er  forekommet  forskelligt,  som  har  givet  anledning 
til  visse  misforståelser,  blandt  andet:  I  en  Søndagsskole  her 
i  Missionen  har  man  undervist  og  sunget  efter  en  sangbog 
fra  en  anden  kirke  —  noget  sådant  må  afgjort  ikke  finde 
sted!!!  (kommentarer  er  vist  overflødige!)  I  nogle  få  grene 
har  man  undervist  efter  et  forkert  lektiehæfte,  Søndags- 
skolerne er  blevet  gjort  opmærksomme  på  dette,  men  har 
alligevel  fortsat  med  at  undervise  efter  det  forkerte  hæfte 
».  .  .  da  vi  synes,  at  det  er  sådant  et  dejligt  hæfte,  og  vi 
tror  bestemt,  at  vor  Herre  vil  se  stort  på,  hvilket  hæfte 
vi  bruger,  blot  vi  samles  om  Evangeliet  .  .  .«.  Det  er  så 
afgjort  forkert  med  en  sådan  tankegang,  da  der  er  visse 
fastsatte  retningslinier  for  dette,  blandt  andet  ved  at  der 
pr.  1.  januar  hvert  år  udsendes  en  ny  lektieoversigt  med 
angivelse  af  kursus  nr.  (klasse  nr.),  titler  på  bøger,  og  pri- 
ser på  disse.  Nu  kan  det  jo  forekomme  i  en  lille  gren, 
at  man  der  må  slå  flere  klasser  sammen,  men  der  kan 
man  så  vælge  den  bedst  egnede  bog  for  klassen  af  dem, 
der  er  foreskrevet  for  disse  alderstrin,  men  man  må  aldrig 
benytte  en  bog  fra  sidste  år,  eller  en  ældre,  og  man  må  så 
afgjort  ikke  benytte  en  bog  fra  biblioteket  eller  andre 
Kirken  uvedkommende  bøger  —  det  er  forkert  at  benytte 
noget  sådant  og  direkte  i  strid  med  Kirkens  orden!  —  og 
dette  vil,  jvf.  Håndbog  for  Søndagsskolen  side  46,  kapitel 
VI,  ikke  blive  tolereret. 

Der  var  en  broder,  der  skrev  til  mig  for  ikke  så  længe 
siden,  at  han  syntes,  at  jeg  var  for  streng,  at  jeg  holdt  for 
meget  på  bogstavet,  og  at  dette  kunne  slå  ånden  ihjel  — 

og  han  skrev  videre,  at  det  jo  ikke  var  alt,  som  man  be- 
høvede at  rette  sig  efter,  for  trods  alt  så  havde  vi  da 
stadigvæk  vor  handlefrihed.  Jeg  skrev  tilbage  til  denne 
broder,  at  hvis  han  syntes,  at  jeg  var  streng  og  holdt  mig 
meget  til  bogstavet,  da  var  jeg  ked  af  hans  dømmekraft, 
for  da  måtte  han  jo  have  de  samme  tanker  om  vor  Herre, 
ikke  for  at  han  på  nogen  måde  måtte  tro,  at  jeg  var  nogen 
Vorherre,  så  langt  fra,  men  det  var  vor  Faders  tanker  og 
befalinger,  som  jeg  udførte,  da  Han  ikke  selv  havde  tid  til 
at  komme  og  give  ham  personlig  besked  om  alt  hvad  der 
var  Hans  ønske;  derfor  havde  vor  Fader  profeten  David  O. 
McKay,  og  denne  igen  de  forskellige  medhjælpere,  lige 
ned  til  min  ringhed,  som  gav  besked  om  forskelligt,  til 
gavn  for  Søndagsskolen  og  alle,  som  kom  der!  Hvad  angik 
handlefrihed,  så  havde  jeg  en  personlig  opfattelse  af  dette 
misbrugte  ord,  og  det  var,  at  før  jeg  lærte  Kirken  og  Evan- 
geliet at  kende,  da  gjorde  jeg,  som  det  passede  mig  at 
gøre  —  da  jeg  blev  døbt  og  sagde  ja  til  Gud  og  Kristus, 
da  valgte  jeg  enten  at  være  for  ham  eller  imod  ham,  og 
foran  mig  i  mine  afgørelser  har  der  altid  stået  dette:  »Er 
det  for  eller  imod  Guds  ønske?«  thi  jeg  ved,  at  Gud  er  ret- 
færdig, men  også  at  Han  er  streng,  og  det  er  forkert,  når 
nogen  tror,  at  de  kan  gå  på  akkord  med  Ham,  og  at  de 
kan  bruge  deres  egen  mening  i  stedet  for  Hans,  og  så 
tro  at  Han  alligevel  vil  se  på  dem  med  milde  øjne.  Jeg 
sluttede  brevet  med  ønsket  om,  at  han  altid  måtte  være 
trofast  imod  de  bud  og  befalinger,  som  stadigvæk  tilgår 
Kirken  igennem  vor  Profet  David  O.  McKay. 

Kære  søskende,  hvor  ofte  har  I  ikke  hørt  nogen  sige 
f.  eks.:  »Jeg  kommer  ikke  i  Kirken  mere,  men  jeg  føler 
mig  lige  så  god  som  mange  af  dem,  der  kommer  i  Kirken. 
Kirkens  ledere  forlanger  alt  for  meget  af  os,  og  ingen  skal 
få  mig  til  at  tro,  at  Herren  vil  være  så  nøjeregnende.  Han 
vil  overse  mange  af  vore  fejl,  hvis  vore  hjerter  er  rigtige.« 

En  sådan  indstilling  er  betegnende  for  vor  moderne  tids 
tænkning.  Pligtforsømmelser  er  tilladt  blandt  dem,  der  rea- 
liserer denne  tænkning,  mens  de  forsøger  at  retfærdiggøre 
deres  fejl  ud  fra  den  formodning,  at  Guds  love  bliver  mild- 
net. Det  er  svært  at  forstå,  at  nogen  i  den  grad  kan  fare 
vild,  for  den  gamle  og  den  nye  skrift  indebærer  ikke  nogen 
lemfældighed  —  tværtimod  har  Herren  været  meget  om- 
hyggelig med  at  gøre  vor  tid  bekendt  med  de  ting,  der 
kræves,  for  at  vi  kan  opnå  en  ophøjelse  i  Hans  rige  — 
ikke  blot  er  vore  pligter  blevet  slået  fast,  men  Herren  har 
også  advaret  os  imod  den  straf,  der  venter  dem,  der  er 


ulydige  og  undlader  at  gøre  deres  pligter.  Som  jeg  skrev 
før,  at  vi  fuldtud  akcepterer  de  verdslige  love,  men  tilside- 
sætter Guds  love  —  jeg  synes,  at  det  er  så  forfærdeligt  at 
se  nogen  gøre  det,  vende  Kirken  ryggen,  undlade  at  gøre 
det  som  de  er  kaldet  til,  bagtale  Herrens  salvede  og  finde 
fejl  ved  alt  og  alle. 

Vi  er  gennem  skriften  blevet  forsikret  om,  at  Satan  på 
mange  måder  vil  forsøge  at  bedrage  os  —  intet  glæder 
ham  mere  end  at  se,  at  vi  finder  fejl  ved  Kirken  og  dens 
ledere  —  han  vil  have  os  til  at  tro,  at  der  ikke  er  nogen 
straf  for  at  være  ulydig  og  gøre  det  forkerte.  Profeten 
Nephi  havde  et  syn,  der  omhandlede  den  tid,  vi  nu  lever 
i,  og  han  'beskriver  det  på  følgende  måde:  »Og  der  skal 
findes  mange,  der  skal  sige:  Æd,  drik  og  vær  lystig,  men 
frygt  alligevel  Gud,  thi  Han  vil  retfærdiggøre  dig,  selv  om 
du  begår  en  lille  synd,  ja,  lyv  lidt,  drag  fordel  af  din 
næstes  ord  og  grav  en  grav  for  ham,  der  er  intet  ondt 
deri  .  .  .«  Og  andre  vil  han  dysse  ned  og  berolige  i  vel- 
lystig sikkerhed,  så  de  vil  sige:  »Alt  er  vel  i  Zion,  ja,  Zion 
trives,  alt  er  vel.«  Og  således  bedrager  djævelen  deres 
sjæle  og  leder  dem  omhyggeligt  ned  til  helvede. 

Kære  søskende,  lad  os  tage  imod  en  så  velment  advarsel, 
som  her  gives  af  Nephi,  det  er  en  advarsel,  som  stadig  er 
gældende,  lad  os  ikke  blive  vildledt  i  vore  tanker  og  tro, 
at  vi  selv  kan  skrive  vort  pas  til  himlen  —  den  som  prøver 
derpå,  vil  kun  få  en  uendelig  skuffelse  som  lod,  for  Herren 
mildner  ikke  sine  love,  selv  de  ti  bud  bliver  ved  med  at 
være  i  kraft,  efter  næsten  3500  års  forløb. 

Det  er  som  regel  de  dovne,  der  vil  gøre  Guds  love  mindre 
strenge,  men  de  bedrager  sig  selv,  hvis  de  venter  at  få 
tilgivelse  for  deres  pligtforsømmelser,  det  er  det  samme 
som  at  køre  frem  for  rødt  lys,  at  gå  på  gaden  i  stedet  for 
på  fortovet,  at  køre  i  venstre  side  i  stedet  for  højre  side  — 
alt  dette  er  der  en  straf  for  —  og  man  får  den! 

Forhåbentlig  har  I  alle  nydt  ferie  m.  v.  og  samlet  kræfter, 
således  at  Herren  nu  kan  få  sin  part  af  vor  taknemmelig- 
hed —  og  den  kan  vi  bedst  vise  ved  at  gøre  en  indsats 
for  Ham  igennem  vor  Søndagsskole,  ved  altid  at  være 
præcis,  ved  altid  at  kunne  den  lektie,  som  vi  skal  give  til 
andre  —  kort  sagt  ved,  som  der  står  i  Lære  og  Pagter 
42:29:  »Dersom  du  elsker  mig,  skal  du  tjene  mig  og  holde 
alle  mine  bud.«  Ja,  lad  os  elske  og  tjene  Ham  i  ydmyghed! 

E.  Nordby  Larsen, 
Søndagsskolens  Hovedbestyrelse. 


Månedens   Skriføted 


Hvad  er  formålet  med  dette  program? 

Formålet  med  dette  program  er  at  hjælpe  elever  med  at 
indføre  visse  missionærskriftsteder  i  hukommelsen  med 
henblik  på  deres  missionærgerning  i  kirken,  og  til  at  støtte 
deres  egen  tro. 

Formålet  med  de  særlige  2V2-minuts  taler  er  at  belyse 
skriftstedets  betydning  for  kirkens  lære,  som  det  bliver 
præsenteret  for  undersøgere  af  vore  missionærer. 

Hver  tale  skal  holdes  før  den  tilhørende  recitation  af 
skriftstedet,  under  første  halvdel  af  søndagsskolemødet. 
Både  det  givne  skriftsted  og  den  forklarende  tale  skal  kort, 
men  fornuftigt,  øves  og  overhøres  i  klassen  hver  søndag 
og  hjemme  i  ca.  en  måned  forud  for  deres  præsentation 
ved    søndagsskolemødet.    Det   menes,    at   under   disse    om- 


stændigheder er  ingen  af  de  foreslåede  skriftsteder  for 
lange  eller  for  svære.  Medmindre  skriftstedet  bliver  lært 
udenad,  vil  denne  øvelse  forfejle  sit  mål. 

Læreren  anmodes  om  ikke  bare  at  give  dette  til  eleven 
med  besked  om  at  gå  hjem  og  forberede  en  tale.  Det  håbes, 
at  lærer  og  elev  kan  mødes  og  tale  sammen  om  betydnin- 
gen af  dette  skriftsted,  så  at  eleven  må  opnå  en  god  for- 
ståelse, hvad  angår  skriftstedet  og  dets  betydning. 

Udkastene  til  talerne  er  kun  lavet  for  at  give  nogle 
ideer,  der  kan  være  til  hjælp  ved  udarbejdelsen  af  en  tale. 
Man  håber,  at  lærer  og  elev  vil  søge  andre  hjælpemidler, 
f.  eks.  »JESUS  KRISTUS«  og  standardværkerne. 

Forståelsen  kan  kun  opnås  på  basis  af  anstrengelser  for 
at  opnå  den. 

MÅNEDENS  SKRIFTSTED,  DER  SKAL  LÆRES  UDENAD 

og  forslag  til  den  ledsagende  21/z-minuts  tale 

Skriftsted  for  Fastesøndag,  6.  november  1966,  kursus  11 

MISSIONÆRSKRIFTSTED,  DER  SKAL  LÆRES  UDENAD 
REFERENCE:  Esajas  29:11-12. 

Derfor  er  ethvert  syn  blevet  Eder  som  ordene  i  en  for- 
seglet bog;  giver  man  den  til  en,  som  kan  læse,  og  siger: 
»Læs!«  så  svarer  han:  »Jeg  kan  ikke,  den  er  jo  forseglet;« 

og  giver  man  den  til  en,  som  ikke  kan  læse,  og  siger: 
»Læs!«  så  svarer  han:  »Jeg  kan  ikke  læse.« 

Forslag  til  2^1%-minuts  talen 

Denne  profeti  fra  Esajas'  mund  refererer  til  Mormons 
Bogs  fremkomst.  Martin  Harris  tog  en  kopi  af  nogle  af 
tegnene  fra  guldpladerne  til  en  professor  Charles  Anthon, 
som  ubevidst  opfyldte  Esajas'  profeti,  da  han  over  for 
Martin  erklærede:  »Jeg  kan  ikke  læse  en  forseglet  bog.« 

Martin  Harris'  egen  beskrivelse  af  denne  hændelse  er 
yderst  interessant: 

»Jeg  rejste  til  staden  New  York  og  viste  de  skrifttegn, 
der  var  blevet  oversat,  samt  oversættelsen  deraf,  til  pro- 
fessor Anthon,  en  mand,  der  var  bekendt  for  sin  store 
sprogkyndighed.  Professor  Anthon  sagde,  at  oversættelsen 
var  rigtig,  ja  mere  rigtig  end  noget,  han  tidligere  havde 
set  oversat  fra  ægyptisk.  Jeg  viste  ham  derpå  dem,  der 
endnu  ikke  var  oversat,  og  han  sagde,  at  de  var  ægyptiske, 
kaldæiske,  assyriske  og  arabiske  skrifttegn,  samt  at  de  var 
ægte.  Han  gav  mig  et  skriftligt  bevis  til  at  bevidne  for  fol- 
ket i  Palmyra,  at  de  var  ægte  skrifttegn,  og  at  oversættel- 
sen af  den  del  deraf,  som  var  oversat,  ligeledes  var  rigtig. 
Jeg  tog  beviset,  stak  det  i  min  lomme  og  var  netop  i  færd 
med  at  forlade  huset,  da  hr.  Anthon  kaldte  mig  tilbage  og 
spurgte  mig,  hvorledes  den  unge  mand  kom  til  kundskab 
om,  at  der  var  guldplader  på  det  sted,  hvor  han  fandt  dem. 
Jeg  svarede,  at  en  Guds  engel  havde  åbenbaret  ham  det. 

Da  sagde  han  til  mig:  »Lad  mig  se  det  bevis.«  Følgelig 
tog  jeg  det  op  af  lommen  og  gav  ham  det,  hvorpå  han 
tog  det  og  rev  det  i  stykker,  sigende,  at  der  ikke  var  noget 
sådant  nu  som  engles  sendelse,  og  at  om  jeg  ville  bringe 
ham  pladerne,  ville  han  oversætte  dem.  Jeg  fortalte  ham, 


at  en  del  af  pladerne  var  forseglet,  og  at  det  var  mig 
forbudt  at  bringe  dem.  Han  svarede:  »Jeg  kan  ikke  læse 
en  forseglet  bog.«  Jeg  forlod  ham  og  gik  til  Doktor  Mit- 
chell, som  bekræftede,  hvad  professor  Anthon  havde  sagt, 
både  med  hensyn  til  skrifttegnene  og  oversættelsen.« 
(Den  kostelige  Perle,  Joseph  Smiths  Skrivelser  2:64-65). 

Den  vidunderligste  del  af  denne  profeti  er,  at  den  viser, 
at  Herren  vil  lade  denne  bog  komme  frem,  og  det  vil  være 
et  stort  værk  blandt  folket.  Den  fastslår  yderligere,  at  dette 
værk  vil  blive  udført  af  de  ydmyge  og  ulærde.  Såvist  var 
Joseph  ulærd  efter  Verdens  målestok.  Han  var  sandelig 
også  ydmyg,  og  Herren  udførte  et  stort  værk  ved  at  lade 
Mormons  Bog  komme  frem. 

Herren  sagde  i  forbindelse  med  dette: 

»Se,  derfor  handler  jeg  fremdeles  sært  og  sælsomt  med 
dette  folk;  dets  vismænds  visdom  forgår,  de  kloges  klog- 
skab glipper.«   (Esajas:  29:14). 

MÅNEDENS  SKRIFTSTED,  DER  SKAL  LÆRES  UDENAD 
og  forslag  til  den  ledsagende  2llz-minuts  tale 
Skriftsted  for  Fastesøndag,  6.  november  1966,  kursus  17 
MISSIONÆRSKRIFTSTED,  DER  SKAL  LÆRES  UDENAD 
REFERENCE:  Rom.  8:16-17. 

»Anden  selv  vidner  sammen  med  vor  ånd,  at  vi  er  Guds 
børn. 

Men  når  vi  er  børn,  er  vi  også  arvinger,  Guds  arvinger 
og  Kristi  medarvinger,  så  sandt  vi  lider  med  Ham,  så 
vi  også  kan  herliggøres  med  Ham.« 

Forslag  til  2i/2-minuts  talen 

Da  der  i  dette  Kursus  findes  så  mange  gode  talere,  mange 
med  rige  evner  inden  for  det  evangeliske,  hvad  vi  jo  ofte 
har  hørt  til  konferencer,  stævner  m.  v.,  opfordres  I  selv 
til  at  bygge  jeres  tale  op  over  ovennævnte  skriftsted. 

I  skal  også  modtage  en  tak  for  jeres  velvillighed  med 
afviklingen  af  dette  program  —  hvor  I  viser  de  små  sø- 
skende et  godt  eksempel  og  viser  dem  vejen  til  at  blive 
gode  Missionærer  engang! 

E.  Nordby  Larsen, 
Søndagsskolens  Hovedbestyrelse. 


røflNOtt 


Stockholm  30.6-3.7 1966-^3  Gensidig  Uddannelses  Forening 


En  svensker  sagde  til  mig,  mens  vi  overværede  Danse- 
festivalen: »Deres  forældre  ville  have  været  stolte  af  dem, 
hvis  de  havde  været  her  og  set,  hvad  vi  ser.«  Jeg  må  give 
ham  ret,  ikke  bare  den  dag  men  alle  dagene  var  vi  stolte 
over,  hvad  vi  så.  Der  var  en  herlig  ånd  over  stævnet. 

Der  var  så  mange  gode  præstationer  og  festlige  oplevel- 
ser, at  det  bliver  svært  at  trænge  det  sammen  på  den  til- 
målte plads.  Jeg  ville  helst  nævne  alle,  både  dem  der  klap- 
pede og  heppede,  og  dem,  der  dansede,  sang  og  spillede 
komedie,  dem,  der  havde  syet  dragterne,  så  danserne  kunne 
tage  sig  ud  på  scenen,  alle,  der  havde  slidt  i  det  herhjemme 


i  så  lang  tid,  også  dem  der  blev  udkonkurrerede,  så  de 
ikke  kom  til  at  vise  deres  præstationer  osv.  Og  lederne, 
der  ofrede  feriedage  sammen  med  familien  for  at  kunne 
være  heroppe  og  passe  de  mange  opgaver,  der  påhvilede 
gruppelederne.  De  unge  var  meget  glade  for  systemet,  der 
virkede  fint  i  den  danske  afdeling.  Alle  de  forskellige  tog- 
tider, træningstider,  mødetider  og  omklædninger  tog  chape- 
ronerne  sig  af. 

Vejret  var  dejligt  under  hele  stævnet  og  var  en  af  år- 
sagerne til,  at  sportsstævnet  blev  så  stor  en  succes.  En 
anden  årsag  var  den  meget  smukke  sportsplads  med  ku- 

peret  klippeterræn,  bevokset  med  lette  birke  og  rødstam- 
mede fyrretræer,  lyng  og  blødt  mos.  Her  kunne  man  ligge 
i  skyggen  og  følge  de  andres  anstrengelser.  Resultaterne 
heraf  ses  andet  steds  i  »Stjernen«. 

Alle  de,  der  spurgte,  om  de  kunne  deltage,  selv  om  de 
ikke  var  tilmeldt,  og  alle  andre,  der  fik  lyst  til  at  være 
med,  må  finde  en  udvej  til  at  træne  i  det  kommende  år. 

Trods  det  gode  vejr  kom  alle  inden  døre  for  at  se 
mannequinopvisningen.  Det  var  en  fornøjelse  at  se  de 
mange  smukke  kjoler  og  dragter  frembåret  af  søde  —  lidt 
generte  —  unge  piger,  der  blev  ledsaget  af  flotte  —  sikkert 
meget  generte  —  unge  mænd.  De  skjulte  det  nydeligt  og 
viste  udsøgte  manerer,  når  de  afventede  deres  dames  for- 
skellige omdrejninger  på  scenen  og  bagefter  førte  hende 
hen  til  trappen,  gik  ned,  vendte  sig  og  rakte  hende  en 
hjælpende  hånd,  hvilket  især  var  påkrævet,  når  pigen  bar 
lang  kjole.  (Af  ca.  12  lange  kjoler  var  de  7  danske,  2  præ- 
mierede) .  Jeg  tør  måske  røbe,  at  de  stilfulde  manerer  ikke 
lige  er  danskernes  stærkeste  side.  Jeg  tænker  her  på, 
hvordan  vor  første  unge  mand,  der  klarede  gangen  over 
podiet  nydeligt,  da  han  nåede  trappen,  gav  sin  dame  et 
venskabeligt  puf  for  at  få  hende  til  at  gå  ned  ad  trappen. 
Hun  havde  imidlertid  modtaget  instruktion  om,  at  han 
skulle  gå  først,  så  hun  trådte  til  side,  hvorpå  han  forvirret 
gik  ned  og  uden  at  bekymre  sig  mere  om  hendes  skæbne 
skred  ud  af  salen.  Vild  jubel.  Derefter  en  række  elegante 
svenskere.  Næste  dansker  blev  fulgt  med  stor  spænding. 
Alt  gik  igen  fint  på  podiet.  Damen  havde  en  tredelt  dragt 
(præmieret)  på  og  blev  bedt  om  at  gå  en  ekstra  gang  rundt 
på  scenen,  da  hun  igen  kom  hen  til  sin  ledsager,  tog  han 
hende  beskyttende  under  armen  —  og  slap  hende  ikke  igen, 
end  ikke  da  de  nåede  den  meget,  meget  smalle  trappe. 
Alle  holdt  vejret,  mens  de  vaklede  ned.  Salen  kogte  af  hen- 
rykkelse. 

Det  var  virkelig  morsomt  at  se.  Det  bør  tilføjes,  at  de  to 
ellers  så  ulastelige  herrer  var  sprunget  til  umiddelbart  før 
showets  begyndelse  og  derfor  ikke  havde  modtaget  in- 
struktion som  de  andre. 


Samme  aften  afholdtes  ballet.  De  udslidte  sportsfolk 
havde  nok  gerne  byttet  dansegulvet  for  en  god  seng,  men 
holdt  dog  tappert  ud. 

Men  næste  morgen  kneb  det  temmelig  meget  med  at  få 
dem  vækket,  så  de  kunne  komme  til  dansetræningen  kl. 
7.15.  —  Ved  ballet  gjorde  Danmark  sig  fordelagtigt  be- 
mærket ved  en  morsom  pantomime,  der  blev  opført,  mens 
orkesteret  holdt  pause.  Bemærkelsesværdig  var  også  Sø- 
ster Ingrid  Sorenson,  vor  forrige  missionspræsidents  frue, 
der  kom  iført  en  meget  smuk  amagerdragt,  syet  af  en  af 
vore  medlemmer.  Den  klædte  hende  ualmindelig  godt. 
Også  den  norske  missionspræsidentinde  var  i  en  smuk  na- 
tionaldragt. Det  vakte  i  det  hele  taget  stor  begejstring  hos 
danskerne,  at  så  mange  af  pigerne  bar  deres  lands  smukke 
gamle  dragter.  Især  mange  norske  og  finske  piger.  De  så 
yndige  ud  i  det  svenske  landskab.  Det  var  noget  andet  end 
den  lille  lårkorte. 

Jeg  er  sikker  på,  at  mange  unge  har  fået  lyst  til  at  gå 
i  gang  med  folkedansene  til  næste  stævne.  Morsomt  nok 
var  det  netop  de  københavnske  folkedansere,  der  kom  på 
bagsiden  af  en  svensk  avis  —  »Dagens  Nyheter«  —  jeg  skal 
citere  noget  af  det,  de  skrev  om  Festinord: 

De  nordiska  mormonkyrkornas  ungdomskonferens  hann 
på  lordagseftermiddagen  fram  till  programpunkten  Dans- 
festival. Den  holls  i  Enskedehallen,  inleddes  med  bon  och 
avslutades  med  kampsangen  »Starka  som  bergen  i  Norden«. 
Dåremellem  framforde  ett  100-tal  ungdomar  folkdanser, 
jenka,  balettinspirerad  dans  och  slutligen  en  shake-lik- 
nande,  specialkompanerad  festivaldans  .  .  . 

Till  fantasidanserna,  som  rått  mycket  påminde  om  skol- 
gymnastikens  uppmjukningsovningar,  bar  man  specialkom- 
ponerade  dråkter  —  lysande  blå  eller  turkosfårgade  siden- 
våstar  for  de  unga  månnen,  blomlikt  skira  pastellklånnin- 
gar  for  flickorna,  vilka  dessutom  avslojade  svepande  mång- 
der  vita  underkjolar  når  de  då  och  då  behagfullt  sjonk  ned 
i  djupa  nigningar  .  .  . 

I  det  hele  taget  tror  jeg,  at  også  andre  end  danskerne 
var  enige  om,  at  vi  klarede  vore  opgaver  på  dansegulvet 

bedre  end  de  andre,  når  jeg  ser  bort  fra  en  meget  smuk  par- 
dans danset  af  to  norske  par,  der  formelig  fløj  over  gul- 
vet. Det  var  virkelig  sublimt. 

Jeg  håber,  I  må  få  lejlighed  til  at  se  film  eller  billeder 
fra  den  smukke  opvisning. 

Vi  var  allesammen  meget  spændte  på  at  se  de  forskellige 
roadshow.  Lad  mig  sige  med  det  samme,  at  de  hver  for 
sig  var  så  gode  og  samtidig  så  forskelilge,  at  det  næsten 
var  synd  at  bedømme  dem.  Norge  viste  et  muntert  stu- 
denterspil med  de  velbekendte  »rødrusser«.  Godt  humør, 
en  fin  pointe  og  to  særdeles  gode  skuespillere  som  det 
unge  par  var  stykkets  store  aktiver.  Finland  havde  meget 
elegant  og  fantasifuldt  klaret  sprogvanskelighederne  ved 
at  koncentrere  sig  om  musik,  sang,  ballet  og  pantomime. 
Flere  indslag  havde  virkelig  kunstnerisk  værdi.  Sverige 
havde  på  distriktsbasis  skabt  en  stor,  meget  smuk  og  virk- 
ningsfuld forestilling  å  la  »Vårmlændingene«,  med  folke- 
dans, sang  og  lokalkolorit  med  folkedragter,  ægte  birke- 
træer og  majstang.  For  originaliteten  kan  jeg  ikke  garan- 
tere, men  det  begejstrede  alle,  også  ved  sin  perfekte  ud- 
førelse. Vi  var  nervøse  for  vort  road-show,  fordi  man,  trods 
løfter  ikke  havde  skaffet  den  rette  båndoptager,  således 
at  båndet  blev  gengivet  som  uforståelige  lyde.  Men  vi  kla- 
rede med  glans  en  2.  plads,  skønt  to  af  pigerne  måtte  bide 
i  græsset  under  dansen,  fordi  det  forrige  hold  havde  strøet 
blomsterblade  ud  over  hele  scenen  og  glemt  at  fjerne  dem. 
Mon  ikke  den  festlige  parodi  på  en  mannequinopvisning, 
den  storatede  dekoration,  den  fine  sekstet  og  det  faktum, 
»at  det  satte  fantasien  i  gang  og  gav  anledning  til  mange 
tanker«  (udtalt  af  den  finske  missionspræsidents  hustru) 
var  med  til  at  placere  det  så  fint? 

Koncerten  var  en  oplevelse  helt  for  sig.  Et  budskab  af 
åndelig  skønhed  blev  frembåret  af  de  mange  unge  stem- 
mer. Det  var  dejligt  at  høre  de  mange  skandinaver  synge 
sammen,  hvad  enten  det  var  kirkens  kendte  sange  eller  de 
nordiske  sange  udvalgt  fra  hvert  land.  Det  lykkedes  dem 
virkelig  at  synge  sammen  trods  forskellige  accenter  og  den 
korte  tid  til  at  øve.  Søster  Fletcher  var  en  meget  dygtig 
dirigent,  måske  havde  det  dog  været  en  fordel,  hvis  hvert 
lands  dirigent  havde  ledet  sit  eget  lands  sang.  Dog  lød 
»I  Østen  stiger  solen  op«  helt  betagende  også  i  dette 
tempo. 

Jeg  ville  ønske,  jeg  var  i  stand  til  at  videregive  noget  af 
den  begejstring,  jeg  følte,  måske  især  ved  søndagsmøderne, 
når  jeg  sad  og  så  ud  over  denne  forsamling  af  høje  og 
lyse  unge  nordboer,  smukt  klædte,  mange  i  nationaldragt. 
De  gav  et  sådant  indtryk  af  renhed,  skønhed  og  kraft,  at 
det  næsten  var  ligeså  godt  som  at  være  i  templet.  Hvilken 
rigdom  Kirken  har  i  denne  ungdom.  En  gave  til  hele  ver- 
den. Det  er  sandelig  ikke  spildt  ulejlighed  at  arbejde  for 
deres  udvikling.  Jeg  tror,  at  alle,  der  var  med,  ser  frem  til 
næste  gang,  vi  kan  samles. 

Må  jeg  slutte  med  at  fortælle,  at  vi  fik  et  meget  impo- 
nerende indtryk  af  Stockholm  —  set  fra  bus.  Mere  blev  der 
til  gengæld  heller  ikke  tid  til  i  denne  omgang,  men  vi  fik 
lyst  til  at  komme  tilbage. 

Anni  Ringheim. 


Antal  indskrevne  deltagere  i  Stævnet:  605. 

Koret  havde  145  stemmer. 

I  danseopvisningen  deltog  130. 

I  sport  deltog  100  aktive  med  35  sportsledere. 


^ogle  betragtninger 
og*  forslag: 

Det  første  skandinaviske  GUF-stævne  er  nu  historie,  og 
det  er  på  sin  plads  at  foretage  en  nøgtern  vurdering  af  det, 
vi  har  lært,  således  at  erfaringerne  kan  gå  videre  til  dem, 
der  i  de  kommende  år  skal  videreføre  sådanne  stævner. 

FESTINORD  66  blev  en  stor  succes,  og  de  mange  del- 
tagere —  lige  ved  100  fra  Danmark  —  blev  rigt  belønnet 
for  deres  anstrengelser  og  udgifter.  Alle  var  overmåde  til- 
fredse med  arrangementet,  der  klappede,  som  var  det 
smurt.  Og  —  som  præsident  Fletcher  humoristisk  men 
rammende  udtrykte  det  —  »De  tre  stockholmske  hjælpe- 


1.  plads 
3.  plads 

2.  plads 

3.  plads 

2.  plads 

3.  plads 
2.  plads 


DIPLOMER 

vundet  af  Danmark 

ved 

FESTINORD 
1966 

Fodbold  for  drenge. 
Fodbold  for  mænd 
Volleyball  for  piger. 
Stafetløb  for  piger. 
Stafetløb  for  drenge. 
Stafetløb  for  mænd. 
Roadshow. 


Individuelle  diplomer: 

Marion  Jørgensen,  København  Centrum, 

Ingelise  Pedersen,  København  Nordre, 

Lise  Pedersen,  Viborg, 

for  syning  af  kjoler  og  modellering  af  dem. 

Linda  Carnera,  København  Nordre, 

3  plads  60  m  løb  for  piger. 

Ole  Køster,  København  Centrum, 

2.  plads  1500  m  løb  for  mænd. 

Bernd  Larsen,  København  Nordre, 

1.  plads  i  højdespring  for  mænd. 

Karen  Sorenson,  København  Centrum, 

1.  plads  i  højdespring  for  piger,  og 

1.  plads  i  boldkast  for  piger. 

Søren  Sørensen,  København  Nordre, 

1.  plads  80  m  løb  for  drenge. 


foreninger  har  muligvis  ikke  været  i  stand  til  at  mætte  de 
mange  munde,  men  de  har  da  i  hvert  fald  forhindret,  at  vi 
sultede.«  (Der  var  faktisk  til  alle  måltider  mad  nok,  og 
maden  havde  utvivlsomt  lige  så  mange  vitaminer  og  pro- 
teiner som  den  danske,  men  —  for  den  kræsne  dansker  er 
der  intet,  der  smager  som  dansk  mad!). 

Der  lå  et  stort  arbejde  bag  danskernes  indsats  i  Stock- 
holm, og  det  var  derfor  meget  glædeligt,  at  resultaterne 
kom  til  at  svare  dertil.  Vi  kan  være  stolte  over  vore  sports- 
folks indsats,  og  det  gælder  også  dem,  der  deltog  i  de 
øvrige  aktiviteter  —  alle  steder  gik  de  til  opgaverne  med 
lyst  og  energi,  og  det  var  jo  ikke  meningen,  at  vi  skulle 
vinde  førsteprisen  overalt,  så  nogle  gange  var  vi  tilfredse 
med  lidt  mindre!  Vi  siger  tak  til  alle  aktive  deltagere  for 
en  god  indsats  og  for  al  den  hjælp,  som  blev  ydet  på  utal- 
lige fronter.  Andet  steds  findes  en  liste  over  de  danske 
resultater  i  konkurrencerne. 

Det  må  pointeres,  at  FESTINORD  66  ikke  var  et  egentligt 
»Skandinavisk  GUF  Stævne«.  Snarere  var  det  et  »Svensk 
Missionsstævne  for  GUF  med  deltagelse  fra  de  øvrige  skan- 
dinaviske lande«,  idet  hele  arrangementet  udelukkende  var 
planlagt  af  og  i  hænderne  på  det  svenske  missionspræsi- 
dentskab  og  en  af  dette  udpeget  komité.  Vi  danske  var 
gæster,  og  vi  følte  os  som  meget  velkomne  gæster,  og  det 
skal  understreges,  at  Missionens  gennemførelse  af  pro- 
grammerne, som  de  var  planlagt,  var  eksemplarisk.  Et 
kæmpearbejde  var  lagt  i  planlægningen  og  ikke  mindre  i 
udførelsen. 

Ved  fremtidige  FESTINORD-stævner  må  det  ønskes,  at 
planlægningen  kan  komme  til  at  foregå  på  skandinavisk 
basis  og  af  GUF-funktionærer,  snarere  end  på  værtsfolks- 

basis  og  af  missions-funktionærer.  Så  først  kan  det  blive  et 
Skandinavisk  Gt/F-stævne. 

Der  var  andre  ting,  vi  lærte.  Først  og  fremmest,  at  sven- 
ske og  danske  ikke  forstår  hinanden,  rent  sprogligt!  Det 
er  forbavsende,  ja  utroligt  —  men  det  er  sandt.  To  menne- 
sker kan  måske  tale  sammen  og  nogenlunde  forstå  hin- 
anden, men  en  række  bekendtgørelser,  for  ikke  at  sige  en 
tale,  kan  simpelthen  ikke  forstås  af  den  almindelige  dan- 
sker, når  den  gives  af  en  svensker.  Reverens  for  Caj-Aage 
Johansson,  der  var  en  behagelig  undtagelse,  og  som  med 
sin  distinkte  og  omhyggelige  udtale  blev  forstået  af  alle. 
For  at  få  det  fulde  udbytte  af  fremtidige  stævner  med 
skandinavisk  deltagelse,  er  det  derfor  nødvendigt,  at  der 
gennemføres  en  undervisning  i  svensk  for  danskere  og  i 
dansk  for  svenskere.  Og  da  det  set  fra  enhver  synsvinkel 
er  fornuftig  og  anvendelig  lærdom,  så  anbefales  det  her- 
med til  overvejelse  i  alle  GUF-bestyrelser,  om  ikke  der  er 
mulighed  for  og  god  grund  til  at  gennemføre  kursus  i 
svensk. 

Vi  lærte  også,  at  f.  eks.  sport  betyder  megen  træning. 
Især  når  den  pågældende  idræt  er  baseret  på  udholdenhed. 
Vi  så  nogle  stykker,  der  måtte  opgive  på  halvvejen,  og  ikke 
få  der  var  helt  udkørte  efter  energiske  udfoldelser  en  lang 
sportsdag.  De  indrømmede,  at  de  havde  forsømt  trænin- 
gen. En  sportsmand  har  sagt:   »For  at  holde  sig  i  form, 


skal  der  trænes  hele  året.  For  at  komme  i  kampform  skal 
der  trænes  hårdt  i  30  dage  før  konkurrencen.« 

Endvidere  blev  vist  alle  klare  over,  at  vi  var  for  få, 
der  deltog  i  for  mange  opgaver.  Arbejdet  må  og  skal  spre- 
des ud  på  flere  skuldre,  vi  må  have  alle  med  som  aktive 
deltagere,  selv  om  det  derved  ikke  altid  bliver  de  top- 
bedste, der  kommer  til  at  repræsentere  os:  Den  næstbedste 
er  som  regel  bedre  end  den  bedste,  når  denne  er  udkørt 
efter  andre  præstationer.  Og  i  øvrigt  er  vor  opgave  jo 
ikke  at  vinde  så  mange  præmier  som  muligt,  men  at  ud- 
danne så  mange  som  muligt.  GUF-programmet  for  1966 — 67 
er  lagt  tilrette  med  dette  for  øje. 

Nu  glæder  vi  os  til  FESTINORD  67  —  bliver  det  på 
lokal  dansk  basis  eller  skandinavisk?  Bliver  det  på  Fyn? 
Eller  i  Jotunheim  eller  i  Helsinki?  Bliver  det  måske  under 
helt  nye  former,  et  helt  anderledes  stævne,  end  dem  vi 
hidtil  har  oplevet?  Vi  ved  det  ikke  nu  —  men  FESTINORD 
66  har  i  hvert  fald  givet  mange  blod  på  tanden  og  lyst 
til  at  fortsætte  det  nu  påbegyndte  samarbejde  under  en 
eller  anden  form. 

Tak,  Stockholm,  for  et  godt  gennemført  stævne. 

Jørgen  W.  Schmidt. 


STOR 
BYGGEMIDDAG 


LØRDAG  DEN  29.  OKTOBER  KL.  18.30 

i  kirken,  Priorvej  12,  København  F. 

Kr.  25.00  pro  persona 
Max.  kr.  85.00  pr.  familie 

Meld   dig  til  din  grenspræsident  eller  til  København  Di- 
striktspræsidentskab. 


Med  Aalborg:  G.U.F.  på  pinselejr 


Efter  de  fornødne  forberedelser  med  at  planlægge  turen, 
madindkøb,  opstilling  af  visse  ordensregler  samt  fundet  ud 
af,  hvilke  opgaver  vi  hver  især  skulle  udføre  i  løbet  af  de 
3  dage,  kom  dagen  endelig,  hvor  teorien  skulle  udføres 
i  praksis. 

Vi  var  19  unge  medlemmer  af  Aalborg  G.U.F.,  vi  sam- 
ledes lørdag  den  28.  maj  kl.  13.45  i  kirken,  hvor  vi  sang 
og  holdt  bøn,  inden  vi  startede  på  selve  turen  til  Rold 
skov. 

Da  vi  alle  havde  nået  bestemmelsesstedet  kl.  ca.  16.00, 
fik  vi  rejst  teltene,  og  andre  opgaver  blev  udført  —  alt 
efter  en  liste  der  var  slået  op  (ses  på  billedet).  Vi  spiste 
vor  medbragte  mad  kl.  18.00.  Herefter  spillede  vi  volley- 
ball og  fodbold;  kl.  ca.  21.30  startede  vi  på  et  natløb,  efter 
natløbet  fik  vi  varme  pølser  og  hybente,  inden  vi  skulle 
i  »posen«. 

Søndag  morgen  begyndte  med  strålende  solskin,  og  alle 
blev  vækket  kl.  6.00,  det  viste  sig  imidlertid,  at  de  fleste 
havde  været  vågne  flere  timer,  de  havde  frosset,  ja,  endda 
så  galt,  at  2  piger  krøb  i  én  sovepose,  men  det  var  heldig- 
vis bedre  næste  nat,  da  var  alle  hærdede. 

Vi  afholdt  vidnesbyrdmøde  kl.  7.00.  Et  dejligt  møde. 
Herefter  fik  vi  morgenmad,  vi  afholdt  søndagsskole  kl. 
10.00,  hvor  vi  fik  en  tale  og  lektie.  Middagen  bestod  af 
»grydebøf  og  is«. 

Hele  eftermiddagen  »dasede«  vi  og  nød  det  dejlige  vejr, 
nogle  fik  lejlighed  til  at  blive  kølet  af  i  Øksø.  Efter  af- 
tensmaden gik  vi  en  tur  rundt  om  søen,  da  vi  kom  tilbage, 


havde  vi  Fire-side  om  bålet,  her  blev  der  sunget  sange, 
fortalt  historier  og  spøgelseshistorier. 

Mandag  morgen  blev  alle  vækket  kl.  7.00,  og  vejret  var 
pragtfuldt.  Denne  dag  forløb  ikke  uden  dramatik,  2  af 
drengene  »for  vild«,  og  en  større  eftersøgning  blev  sat  i 
gang  af  os  andre,  dog  uden  resultat,  de  kom  imidlertid 
tilbage  efter  2  timers  forløb.  Vi  spillede  så  bold  igen,  og 
nogle  fik  en  dukkert.  Efter  at  vi  havde  spist,  begyndte  vi 
så  småt  at  pakke  sammen  til  hjemturen. 

Vi  ønsker  hermed  at  sige  tak  til  de  unge  for  det  gode 
kammeratskab,  der  blev  vist  på  turen,  samt  en  tak  for  de 
besøg  nogle  ældre  medlemmer  aflagde  os.  L.K. 

KREDSLÆRERINDERNES 


åudsåaA 


\\a  k  i>  n  i  nu  kttet 


Mildred  B.  Eyring 


»Forvalter  i  alle  timelige  ting« 


Formål:  At  forstå  vore  timelige  forpligtelser  i  vore  warder 
og  grene. 

Det  første  skridt  henimod  forståelse  af  timelige  eller 
materielle  forpligtelser  er  at  tænke  over,  hvad  Kirken  er, 
og  hvad  dens   hensigter   er. 

Jesu  Kristi  Kirke  af  Sidste  Dages  Hellige  er  Guds  Rige 
på  jorden,  hvorover  Kristus  engang  skal  regere.  Den  er 
også  en  organisation  af  mennesker,  som  har  antaget  evan- 
geliet. Herren  har  sagt  til  sine  profeter,  hvad  Hans  Kirke 
skal  gøre,  og  Han  har  bestemt,  hvorledes  den  skal  organi- 
seres. Vi  citerer  nogle  af  de  anvisninger,  Han  har  givet: 
»I  skal  ofte  komme  sammen  til  møder«;  »lære  hverandre«; 
»mine  skrifter  skal  forkyndes  for  alle  nationer«;  »de  skal 
besøge  de  fattige  og  nødlidende  og  sørge  for  deres  fornø- 
denheder«; »byg  et  hus  til  mit  navn,  så  jeg  deri  kan  åben- 
bare mit  folk  mine  forordninger«;  »Jeg  vil  sende  eder 
Elijah  ...  og  han  skal  vende  børnenes  hjerter  til  deres 
fædre«;  »alle  optegnelser  skal  holdes  i  orden  og  opbeva- 
res i  mit  hellige  tempels  arkiver.« 

For  at  kunne  adlyde  sådanne  befalinger  må  Kirken  have 
kirkebygninger,  skoler,  templer,  arkiver,  hospitaler,  biblio- 
teker, missionærer,  lærere,  udstyr,  bøger  og  materialer. 
Alle  disse  ting  er  timelige.  De  penge,  der  skal  bruges  til 
anskaffelse  af  disse  ting,  må  Kirkens  medlemmer  skaffe. 

Herren  har  gjort  Kirkens  præsiderende  Biskop  ansvarlig 
for  indsamling  og  forvaltning  af  pengene  og  for  forretnings- 
førelsen, hvad  Kirkens  ejendomme  angår.  Wardernes  bi- 
skopper og  grenspræsidenterne  arbejder  under  hans  direk- 
tion for  at  udføre  dette  værk.  Alle  de  ejendomme,  som 
warderne  og  grenene  bruger,  ejes  eller  lejes  af  Kirken. 
Biskoppen  skal  sørge  for,  at  Kirkens  ejendom  i  hans  ward 
er  i  god  stand  og  rapportere  alle  udgifter  til  Den  præside- 
rende Biskop.  Omkostningerne  ved  at  bygge,  vedligeholde 
og  holde  den  igang  deles  af  wardet  og  Kirken.  Den  del, 
hver  skal  betale,  varierer  efter  forholdene  og  fastsættes 
af  Generalautoriteterne. 

Denne  fordeling  af  udgifterne  gør  det  muligt,  at  der 
bliver  en  fair  uddeling  af  Kirkens  midler  til  alle  dele  af 
Kirken.  Al  tiende,  der  betales  i  warder  og  grene,  sendes  til 
Den  præsiderende  Biskop,  anvendes  som  det  skønnes  for- 
nødent over  hele  Kirken  til  opførelse  af  kirkebygninger,  til 
at  holde  missionerne  igang,  etc.  Alt  overskud,  som  ikke 
anvendes  til  hjælp  for  de  fattige  i  wardet,  sendes  til  Den 


præsiderende  Biskop.  En  ward-biskop,  som  modtager  min- 
dre fasteoffer  fra  sine  medlemmer,  end  han  skal  bruge  til 
de  fattige  i  sit  ward,  kan  sende  meddelelse  herom  til  Den 
præsiderende  Biskop.  Hvis  han  synes,  det  er  rigtigt  og 
klogt,  supplerer  han  de  nødvendige  penge  fra  det  overskud, 
han  har  modtaget  fra  de  bedre  stillede  warder. 

De  penge,  der  skal  bruges  som  wardets  del  af  de  årlige 
driftsudgifter,  må  fremskaffes  i  wardet  under  biskoppens 
direktion.  Hver  biskop  bestemmer  selv,  hvilken  metode 
han  vil  anvende  for  at  skaffe  de  penge.  Han  ved  af  erfa- 
ring, hvor  meget  der  har  været  brug  for  og  kan  derfor 
regne  ud,  hvor  meget  han  skal  bruge.  Han  kender  også 
sine  medlemmers  økonomiske  tilstand  og  deres  ønsker. 
Mange  biskopper  regner  ud,  hvad  hver  familie  med  rime- 
lighed vil  være  i  stand  til  at  betale  og  skriver  et  brev  til 
dem,  hvori  han  forklarer,  hvad  wardet  skal  bruge,  og  fore- 
slår det  beløb,  han  mener,  familien  kan  yde,  og  som  kan 
betales  i  afdrag,  hvis  man  ønsker  det.  I  andre  warder  hol- 
der man  basarer,  banquetter,  pakkefester,  etc.  eller  man 
har  visse  projekter  at  arbejde  med.  Man  gør  i  hvert  fald 
et  forsøg  på  at  få  alle  familier  i  wardet  til  at  yde  et  bi- 
drag. De,  som  går  ind  på  dette,  har  altid  en  følelse  af  at 
høre  til  wardet,  og  de  interesserer  sig  for,  hvad  der  udfø- 
res i  det. 

Mødre  kender  virkningen  af  at  yde  bidrag.  Den,  som 
skal  skrubbe  gulvene,  er  mest  forsigtig  med  at  have  rent 
fodtøj;  den,  som  skal  pudse  vinduer,  sætter  ikke  fingre  på 
dem;  den,  som  skal  plante  haven  til  og  holde  den  ren,  tra- 
ver ikke  hensynsløst  ind  over  bedene,  og  den,  som  holder 
inventaret,  går  ikke  og  laver  ridser  i  det.  Det  er  godt  for 
os  at  gøre  et  eller  andet  rent  praktisk  arbejde  i  vore  war- 
der og  grene.  Mødrene  kan  hjælpe  hele  familien  til  at  sam- 
arbejde om  at  fremskaffe  denne  årlige  ydelse.  I  et  familie- 
råd kan  man  bestemme,  hvad  hvert  enkelt  familiemedlem 
kan  gøre.  Efterhånden  som  de  tjener  pengene  ind  og  spa- 
rer dem  op,  vil  de  udvikle  taknemmelighed  og  ansvarsfø- 
lelse. 

Biskoppens  (grenspræsidentens)  ansvar  med  at  »forvalte 
alle  timelige  ting«  i  sit  ward  (gren)  er  tungt.  Han  er  i 
sandhed  »alles  tjener«.  Den  eneste  »belønning«,  han  får 
eller  ønsker,  er  tilfredsstillelsen  ved  at  vide,  at  han  tjener 
sine  medlemmer  og  Herren.  Det  er  vor  pligt  at  hjælpe  ham 
med  glæde,  fordi  han  med  glæde  arbejder  for  at  hjælpe  os. 


GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste^  over  garments  med  oplys- 
ninger om,  hvor  og  hvorledes  de]  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12 — 18  i  kirken,  Priorvej    12,  F. 

»Jeg  var  bange«.  Denne  udtalelse  er  blevet  fremsat  af 
mange  af  det  aronske  præstedømmes  medlemmer  over 
21  år  som  årsag  til,  at  de  ikke  deltog  meget  i  Kirkens  ak- 
tiviteter. At  hjælpe  disse  mænd  til  at  beherske  deres  frygt 
er  det,  som  de,  der  er  kaldet  til  at  arbejde  med  dem,  først 
og  fremmest  skal  tage  sig  af.  Det  er  et  nødvendigt  skridt 
ved  den  proces  at  interessere  dem  for  at  sige  ja  til  et  an- 
svar og  at  blive  aktive  i  deres  funktioner  i  præstedømmet 
og  i  Kirken. 

»Jeg  var  bange«.  Dette  enkle,  men  betydningsfulde  ud- 
tryk er  blevet  fremsat  af  mænd  og  kvinder  i  alle  aldre  fra 
tidernes  begyndelse.  Da  Herren  kaldte  på  Adam  i  Edens 
Have,  svarede  Adam:  »Jeg  hørte  din  røst  i  haven,  og  jeg 
blev  bange,  fordi  jeg  så,  at  jeg  var  nøgen,  og  jeg  skjulte 
mig.«  (Moses  A:16). 

I  Jesu  lignelse  om  talenterne  indrømmede  den  troløse 
tjener,  som  undlod  at  bruge  sine  talenter  til  noget  nyttigt, 
grunden  til  sin  forsømmelse  med  disse  beklagende  ord: 
».  .  .  af  frygt  for  dig  gik  jeg  hen  og  gemte  din  talent  i 
jorden  .  .  .«  (Matt.  25:25). 

»Jeg  var  bange«.  Hvis  folks  inderste  følelser  fik  åben- 
lyst udtryk,  ville  denne  indrømmelse  af  frygt  måske  være 
et  af  de  mest  almindeligt  brugte  udtryk  i  mænds  og  kvin- 
ders liv.  Frygt  er  en  af  de  stærkeste  kræfter  til  det  gode 
eller  det  onde  i  verden.  Vor  frygt  synes  at  danne  vor  ka- 
rakter enten  til  vor  fordel  eller  vor  skade.  Resultatet  af- 
hænger af,  om  vi  gør  den  til  vor  slave  eller  til  vor  herre. 

Frygt  kan  inde  i  os  skabe  en  grænseløs  respekt  for  Gud 
og  for  hverandre.  Den  kan  skabe  stor,  magtfuld  energi 
og  strålende  mål  i  os.  Den  kan  være  sporen  til  vidunder- 
lige resultater.  Den  kan  bidrage  til  vor  fysiske  styrke  og 
intellektuelle  magt.  Den  kan  være  en  tjener  af  stor  værdi. 
På  den  anden  side  har  frygt  i  sine  mange  former  været 
årsag  til  menneskers  fejlgreb.  Den  har  tilintetgjort  drømme 
og  ødelagt  syner.  Den  har  afholdt  mennesker  fra  at  opnå 
de  største  mål  i  livet  og  dets  største  belønninger.  Den  har 
været  en  af  hovedårsagerne  til  og  ofte  givet  plads  for 
grunde  til  uaktivitet  i  Kirken.  Den  har  på  andre  måder  be- 
røvet mennesker  frelse.  Den  har  berøvet  familier  det  mel- 
kisedekske  præstedømmes  velsignelser  i  deres  hjem.  Den 
har  afholdt  mænd  og  kvinder  fra  at  modtage  deres  endow- 
ments  og  beseglinger.  Den  har  forhindret  folk  i  at  yde  den 
tjeneste,  der  giver  glæde. 

Frygt  har  mange  måder  at  vise  sig  på.  Den  udtrykker 
sig  ved  tvivl,  misundelse,  mismod,  fortvivlelse,  usikker- 
hed, og  en  følelse  af  underlegenhed.  Mennesker  er  bange 
for  andre  folk,  for  hvad  andre  kan  sige  eller  tænke  om 
dem,  for  fejlgreb,  for  tab  af  social  position,  af  helbred, 
af  prestige  eller  stilling.  Menneskene  frygter  smerte  og 
døden  og  den  ukendte  fremtid.  Frygt  fører  ofte  til  skuf- 
felse og  til  en  tilstand  af  mental  ængstelse. 


Frygt  forstærker  ofte  sig  selv  og  bliver  en  tvang.  Den 
når  en  tilstand,  hvor  den  eksisterer  som  en  ukontrollerbar 
kraft.  Når  dette  sker,  er  mennesket  i  og  af  sig  selv  hjælpe- 
løs i  dens  kløer.  Det  er  her  mennesket  har  brug  for  venner 
og  trænger  hårdt  til  dem.  I  sådanne  tilfælde  er  det  kun 
med  ydre  hjælp,  at  frygten  kan  bringes  under  kontrol. 
Den  hjælp  man  beder  Herren  og  kærlige  venner  om  er  i 
høj  grad  tiltrængt.  Det  tilsyneladende  hjælpeløse  menne- 
ske kan  ofte  blive  befriet  for  sin  frygt  ved  nogle  få  op- 
muntrende ord,  ved  en  arm  om  skulderen  eller  et  påskøn- 
nende og  rosende  ord.  Mennesker  kan  overvinde  deres 
personlige  frygt  ved  den  kraft,  de  får  gennem  opmuntring 
fra  andre.  Gruppens  samlede  styrke  bliver  hvert  enkelt 
medlems  styrke.  Mennesket  er  i  stand  til  ved  en  sådan 
hjælp  igen  at  gøre  frygten  til  sin  tjener. 

Erkendelse  af  frygten  og  et  oprigtigt  ønske  om  at  kon- 
trollere den,  er  det  første  skridt  i  besejringen.  Bøn  er 
også  nødvendig.  Gud  venter  på  at  blive  indbudt  til  at  hjælpe 
menneskene  med  at  besejre  deres  frygt.  Dette  vil,  fulgt  af 
en  planlagt  og  modig  handling,  med  sikkerhed  gøre  ethvert 
menneske  til  herre  over  sin  egen  skæbne.  En  stor  tænker 
har  sagt:  »Tving  dig  selv  til  at  gøre  ting  du  er  bange  for 
at  gøre  og  bliv  ved  at  gøre  dem,  indtil  du  har  opbygget  en 
række  gode  erfaringer  for  dig  selv.« 

I,  som  er  kaldet  til  at  arbejde  med  det  aronske  præste- 
dømmes medlemmer  over  21  år,  som  er  uvirksomme  i 
Kirken,  bør  erkende  den  frygt  og  de  hæmninger,  som  de 
er  besat  af.  Vær  klar  over  den  mulige  kraft  til  det  gode 
og  det  onde,  der  ligger  i  denne  frygt.  Sæt  den  i  det  rette 
brændpunkt  og  giv  den  nødvendige  personlige  vejledning 
og  hjælp  til  at  få  den  under  kontrol. 

»Jeg  var  bange«.  Gør  dette  postulat  til  en  grund  til  en 
vellykket  handling  og  ikke  til  en  undskyldning  for  en 
dårlig  handling. 

(Fra  Improvement  Era,  november  1962). 


Ny  assistent  til  missionspræsidenten 

— — — -.         «■—      Den  8-   Juli   er  ældste   Russell  H. 

al  Mouritsen    blevet   kaldet    som    assi- 
I  stent  til  missionspræsidenten. 
Ældste  Mouritsen  er  født  den  25. 
I  april  1945  i  Montpellier,  Idaho,  som 
y  i  søn   af  Homer   og   June   Mouritsen. 

]  Han  kom   til  Danmark   den   8.   juli 
- irm  1964    og    har    arbejdet    i    Hvidovre, 

s  1    I 

*ralll    M   r.åmm?-"  '  Helsingør,  Odense  og  Aalborg,  ind- 
til han  blev  kaldet  til  sit  nuværende  kald. 

Vi  beder  Gud  velsigne   ældste   Mouritsen  i   det  nye   an- 
svarsfulde kald,  der  nu  er  pålagt  ham! 

Dåb: 

Aalborg:  24:  juni: 

Villy  Christensen 

København  Centrum  Gren:  18.  juni: 

Aase  Lynggaard  Madsen 

16:  juli: 

Linda  Sofie  Petersen 

Flemming  Budal 

Kate  Inge  Andersen  Budal 

København  Nordre  Gren:  4.  juni: 

Kaja  Hall 

2.    juli: 

Helle  Anette  Jane  Hall 

14.  juli: 

Britta  Løve  Andersen 

Bessie  Andersen 

Odense:  30.  juli: 

Eigil  Valdemar  Dewald  Hansen 

Fredericia:  14.  august  1965: 

Dagny  Marie  Olesen 

København  Søndre  Gren:  27.  juni: 

Mogens  William  Vilhelmsen 

Slagelse  Gren:  25.  juni: 

Yrsa  Stokholm 

Ordinationer: 

Aalborg:  12.  juni: 

Birger  Anker  Dal  Petersen 

København  Nordre  Gren:  29.  maj: 

Søren  Nordby  Larsen 

26.  juni: 

Kurf  Jørgen  Westergaard 

Odense:  19.  juni: 

Carsten  John  Larsen 

Jørgen  Johannes  Larsen 

Nordsjælland  Gren:  31.  maj: 

Frode  Johannes  Willadsen 

14.  juni: 

Claus  Zimmermann  Pedersen 


Døbt  af: 

Ældste  Keenneth  Reading 

Ældste  Samuel  L.  Jones 

Ældste  Richard  Spencer 
Ældste  Warren  K.  Olsen 
Ældste  Warren  K.  Olsen 

Broder  Flemming  Hall 

Broder  Hans  Hall 

Broder  Mogens  Wittendorff  Andersen 
Broder  Erik  Andersen 

Ældste  Russell  Mouritsen 

Ældste  Gayle  C.  Jensen 

Ældste  Gert  Sommer  Jensen 

Broder  Svend  Aage  Stokholm 

Til: 

Lærer 

Lærer 

Diakon 

Diakon 
Præst 

Lærer 

Lærer 


Håndpålæggelse  ved: 

Ældste  Russell  Mouritsen 

Ældste  John  P.  Broberg 

Ældste  Richard  Spencer 
Ældste  Warren  K.  Olsen 
Ældste  Warren  K.  Olsen 

Broder  Holger  P.  Petersen 

Broder  Hans  Hall 

Broder  Mogens  Wittendorff  Andersen 
Ældste  Ray  Deloy  Olsen 

Ældste  John  Lowe 

Ældste  Paul  G.  Paystrup 

Ældste  Lee  K.  Mortensen 

Broder  Svend  Aage  Stokholm 

Ordineret  af: 

Broder  Willy  Petersen 

Broder  Ejvind  Nordby  Larsen 

Broder  Arthur  Sørensen 

Broder  Chr.  Klokker  Hansen 
Broder  Holger  P.  Petersen 

Broder  Arne  Johannes  Jacobsen 

Broder  Poul  Børge  Andersen 


Missionærforflyttelser: 

1.    juli: 
Harold  Shaw 
Terry  Booras 
Richard   Beal 
Kenneth  Reading 
Brent  Sorensen 
Mark  Wendelboe 
Paul  Thuesen 
Gary  Milner 
Terrell  Van  Orden 

7.    juli: 

Russell  Mouritsen 
Lynn  Carlquist 
Frank  Hersom 
John  Lowe 
Paul  Emmer 
David  Nielsen 
Finn  Christensen 
Orson  Dietz 


Fra: 

Sundbyøster 

Søborg 

Grenaa 

Aalborg 

Frederiksberg 

Næstved 

Frederiksberg 

Lyngby 

Svendborg 

Aalborg 

Aarhus 

Nørresundby 

Odense 

Frederiksberg 

København 

Esbjerg 

Birkerød 


Til: 

Søborg 

Sundbyøster 

Aalborg 

Frederiksværk 

Frederiksværk 

Frederiksberg 

Næstved 

Svendborg 

Hillerød 

Missionskont. 

Hørsholm 

København 

Fredericia 

Aalborg 

Birkerød 

Glostrup 

Bornholm 


Ross  Brown 

Hjørring 

Odense 

Timothy  Dye 

Hjørring 

Odense 

Gert  Sommer  Jensen 

Glostrup 

Esbjerg 

Woodrow  Rasmussen 

Gentofte 

Esbjerg 

George  Petersen 

Bornholm 

Hjørring 

Kurt  Larsen 

Odense 

Aarhus 

James  Johansen 

Esbjerg 

Gentofte 

John  Lever 

Fredericia 

København 

Bravant  Haslam 

Hørsholm 

København 

Loy  G.  Pehrson 

Rødovre 

Bagsværd 

Bill  Stinger 

Bagsværd 

Rødovre 

Jerold  Bryers 

Aarhus 

Helsingør 

Michael   Horspool 

Helsingør 

Aarhus 

Roy  Blanche 

Hellerup 

Aabenraa 

Michael  Pope 

Aabenraa 

Hellerup 

3.  august: 

Ralph   Rasmussen 

Viborg 

Amager 

Stephen  Woodbury 

Grenaa 

Viborg 

Rodney  Huntsman 

Amager 

Grenaa 

ei&a 


e  miiked&i 


■f 


Bryllup  i  København  Nordre  Gren: 

Den  6.  juli  viedes  på  Frederiksberg 
Rådhus  broder  Erik  Toft  og  søster 
Lone  Rytter  Essenbæk,  og  den  11.  juli 
viedes  det  unge  par  for  tid  og  evighed 
i  templet  i  Schweiz.  Stjernen  ønsker 
hjertelig  til  lykke! 

Broder  og  søster  Toft  beder  os  bringe 
en  hjertelig  tak  til  alle,  som  viste  dem 
opmærksomhed  til  deres  bryllup! 

Bryllupper  i  Amerika: 

Tidligere  missionær  i  den  danske  mis- 
sion, Glen  G.  Simmons,  viedes  den  8. 
april  i  Salt  Lake  Templet  til  Jutta  Has- 
selstrøm, tidligere  Esbjerg.  Stjernen  øn- 
sker hjertelig  til  lykke! 

Tidligere  missionær  i  den  danske  mis- 
sion, Dennis  Q.  Taylor,  viedes  den  5. 
august  i  Idaho  Falls  Templet  til  Judy 
Ann  Moser.  Stjernen  ønsker  hjertelig 
til  lykke! 

Tidligere  missionær  i  den  danske  mis- 
sion, Craig  B.  Rasmussen,  viedes  den 
12.  august  i  Manti  Templet  til  Leila 
Hanne  Sorensen.  Stjernen  ønsker  hjer- 
telig til  lykke! 


Fødselsdage: 

Vi  siger  i  denne  måned  til  lykke  til 
følgende  søskende: 
Aalborg: 

Anna  Margrethe  Giessing,   75  år  den 
18.  september. 
Horsens: 

Magda  Carstensen,  75  år  den  2.  sep- 
tember. 
Færoerne: 

Johanne  Sjostein,   75  år  den  3.   sep- 
tember. 
Kobenhavn  Søndre  Gren: 

Mina  Gertrud  Schoneck,  Hedebygade 
17  A,  70  år  den  3.  september. 
Herning: 

Louise  Oline  Hansine  Jensen,  Ikast, 
75  år  den  12.  september. 
Kobenhavn  Centrum  Gren: 

Jørgen  Peter  Mott,  Istedgade   25,  85 
år  den  13.  september. 

Ester  Vilhelmine  Stub,  Smallegade  52, 
65  år  den  14.  september. 
Kobenhavn  Nordre  Gren: 

Rosa  Madsen,  Gåseholmsvej  91,  70  år 
den  16.  september. 
Esbjerg: 

Christiane  Sophia  Klausen,  80  år  den 
20.  september. 


Velsignelser: 
Holbæk:  3.  april: 

Bent  Colvig-Jensens  og  Tove  Jeppe- 
sen Colvig-Jensens  datter,  Line  Colvig- 
Jensen,  velsignet  af  sin  fader. 

København  Nordre  Gren:  5.  juni: 

Birger  Gustav  Anders  Muncks  og  Kir- 
sten Friedell  Christensen  Muncks  søn, 
Kenneth  Munck,  velsignet  af  sin  fader. 
3.  juli: 

Hans  Henning  Halls  og  Winnie.  Greta 
Dahl  Halls  datter,  Bettina  Hall,  velsig- 
net af  sin  fader. 

Svendborg:  5.  juni: 

Villy  Thagaard  Hansens  og  Yrsa  Ag- 
nethe Jørgensen  Hansens  datter,  Anita 
Thagaard  Hansen,  velsignet  af  ældste 
Michael  Terry. 

Horsens:  3.  juli: 

Ebbe  Rosenkildes  og  Kirsten  Agnete 
Bjørn  Rosenkildes  søn,  Palle  Bjørn  Ro- 
senkilde, velsignet  af  sin  fader. 

Amager  Gren:  5.  juni: 

Erik  Madsens  og  Anne  Grethe  Niel- 
sen Madsens  søn,  Benny  Poulsen  Mad- 
sen, velsignet  af  broder  Henri  Olsen. 


Dødsfald: 
Amager  Gren: 

Den  4.  april  døde  søster  Frida  Kri- 
stine Hertzsprung  Bisbjerg,  55  år  gam- 
mel. Æret  være  søster  Bisbjergs  minde! 

Horsens: 

Den  18.  april  døde  broder  Thomas 
Peter  Alfred  Davidsen,  knap  69  år  gam- 
mel. Æret  være  broder  Davidsens 
minde! 

Aalborg: 

Den  17.  juni  døde  søster  Gerda  Marie 
Valborg  Rosenkilde  Christensen,  knap 
58  år  gammel.  Æret  være  søster  Chri- 
stensens minde! 

Århus: 

Den  15.  juli  døde  søster  Carla  Ahl- 
green  Larsen  efter  lang  og  håbløs  syg- 
dom, knap  46  år  gammel,  og  blev  be- 
gravet fra  kirken  den  19.  juli.  Æret 
være  søster  Larsens  minde! 

Tak! 

Hjertelig   tak  for  hver   en  hilsen   og 
blomst,  som  er  sendt  til  min  mor  under 
hendes  lange  sygdom,  og  til  hendes  be- 
gravelse. 
Ane  Larsen  —  Jørgen  Larsen,   Århus. 


Missionærankomster: 

Med   SAS   via   New   York   er   følgende   missionærer   an- 
kommet til  den  danske  mission: 
28.  juni: 

Stan  Stevens  fra   Spanish   Fork,   Utah,   beskikket   til   at 
arbejde  i  Lyngby. 

Richard  Loyd  Harrison  fra  Orange,   California,  beskik- 
ket til  at  arbejde  i  Grenå. 

Robert  J.  Harris  fra  Brigham   City,  Utah,  beskikket  til 
at  arbejde  på  Frederiksberg. 

Gloria  Ann  Parker  fra   Midvale,   Utah,   beskikket   til   at 
arbejde  på  Missionskontoret. 
5.  juli: 

Dayle  Garner  Nielson  fra  Gooding,  Idaho,  beskikket  til 
at  arbejde  i  Odense. 


Paul    Leishman    fra    Wellsville,    Utah,    beskikket    til    at 
arbejde  i  Nørresundby. 


Missionæraf  losninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

8.  juli:  Glen  Howard  Hansen  fra  Roy,  Utah,  efter  sidst 
at  have  arbejdet  som  assistent  til  missionspræsident 
R.  Earl  Sorenson. 

22.  juli:  Bravant  W.  Haslam  fra  Murray,  Utah,  efter 
sidst  at  have  arbejdet  i  København. 

John  Thomas  Lever  fra  Salt  Lake  City,  Utah,  efter 
sidst  at  have  arbejdet  i  København. 


Stan  Stevens 


Richard  L.  Harrison 


Robert  J.  Harris 


Dayle  G.  Nielson 


Paul  Leishman 


Gloria  Ann  Parker 


Glen  H.  Hansen 


Bravant  W.  Haslam 


John  T.  Lever 

som  har  været  udsolgt,  er  nu  atter  på  lager.  Da  vi  har  måttet  genoptrykke  nogle  af  siderne  til  det  nye 
oplag,  har  vi  måttet  forhøje  prisen  lidt. 

Prisen  er  nu  kr.    IT.OO 

og  bogen  kan  bestilles  ved  indsendelse  af   beløbet  på   postgirokonto   333.38,   CHURCH   OF   JESUS 
CHRIST  OF  LATTER-DAY  SAINTS,  Dalgas  Boulevard  164,  København  F. 

Husk  på  talonen  at  anføre,  hvad  der  ønskes! 

SLÆGTSFORSKNING 

arkiv-  og  biblioteksundersøgelser 

foretages  af 

Finn  Andersen 

genealog 

Grysgårdsvej  2,  Kbh.  F. 

Tlf.  FAsan  64  31 

Gælder  det  forsikring  så   //•>*/    ^~ 

Dæk  Dem  i 

DE    G  J  E  N  SI  DIG  E    FORSIKRINGSSELSKABER 

DANMARK 

gennem    Arøe     H.VÉ  * 

Østerbrogade  41,  København  0. 
Telf.  TRia  6040 

10%  rabat  på  alle  lædervarer 
til  kirkens  medlemmer 

Kufferter  -  visit-  og  rejsetasker  -  punge  -  tegnebøger 
skolemapper  -  dokumentmapper  m.   m. 

LÆDERVAREFORRETNINGEN       LE       SAC 

v.   Ruth   Hansen 

GI.  Kongevej  163   -  VE.  6397 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 

^^L 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

røgGENSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

^wu^T 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen  rustvogn 

Jyllingevej  8  -  København  -  (01)7175  01 

